
STATSANSATIØGNERIFORIDEJRIGE 
OGIRACISTERNESIREGERING 


VALG I UK 


Theresa May vandt en smal sejr og 
har dannet en mindretalsregering 
med det Nordirske parti DUP. 


MARXISME 2017 


17.-18. november 





BOLDT LE | | | 
INTERVIEW: ER DER ET FAG- Men hvilke konklusioner kan vi 
NNE É . drage af valget? Og hvordan skal vi 
To dage med debatter for socialister og anti- LIGT OPRØR PÅ VEJ? REN i 
kapitalister. Mød Daniel Rask, fagligt aktiv i PLS og Julius 


Gudmundsson, bestyrelsesmedlem i Tømrernes 


Brancheklub: 





Se mere på socialister.dk/marxisme, hvor du også kan tilmelde dig. 

Af Lars Henrik Carlskov 


Ingen i Margrethe Alexandrine bårhildur Ing- 
rids familie har nogensinde haft et almindeligt 
lønarbejde. Tilværelsen på offentlige ydelser er 
gået i arv. Generation efter generation parkeret på 
kontanthjælp. Der kunne laves rystende dokumen- 
tarer om prinsesserne fra blokken (og prinserne og 
dronningen selv) på Amalienborg Slotsplads. Også 
kendt som blokken på bistand, der er helt på røven 
i København K. 

Så fattige, at familien har sparet efternavnet væk. 
Og kommer der gæster til middag, må de nøjes 
med til maden at få serveret en praktisk talt udrik- 
kelig hjemmelavet vin. Og for nylig kom det frem, 
at familien i 2016 måtte klare sig for blot 5.500 kr.'s 
shopping i timen, 24 timer i døgnet. 

De økonomiske bekymringer, når man lever på et 
sultebudget, kan gøre det svært at finde overskud 
til at deltage i ganske almindelige fritidsaktiviteter 
såsom at køre i guldkaret, gå med sabel, tage fjer- 
prydede sovsekander på hovedet, iføre sig uniform 
og ordener, posere med en stabel nedskudte dyr og 
private søndagsudflugter i forsvarets helikoptere. 





historie om 
livet på velfærdsdan- 
marks skyggeside 


Rigelige forsyninger med foie gras er her en ringe 
trøst. 

Den psykiske spidsbelastning fra livet på et 
eksistensminimum har nu ført til, at Margrethe 
Alexandrine bårhildur Ingrids mand er flyttet fra 
hende. Man har splittet en familie. Det er som om 
systemet først er tilfreds, når familien er helt nede 
at ligge i rendestenen. Kun jævnlige økonomiske 
tilskud fra landets rigeste familier har afværget den 
totale sociale deroute. 

Men når landets 40 rigeste familier selv må vende 
hver en krone af de 487.263.000.000 kroner, de har, 
kan man ikke fortænke dem i det, hvis de på et tids- 
punkt også begynder at tænke en smule på sig selv. 

Og det er da heller ikke ukendt i disse kredse 
at måtte modtage almisser for at holde nøden fra 
døren — f.eks. bankpakkernes 3.500.000.000.000 kr. 
i garantier og lån for 46.000.000.000. kr. Så selv om 
det sociale sikkerhedsnet trods alt ikke er helt væk, 
betyder det selvsagt ikke, at vi, som de uansvarlige 
socialister foreslår, bare kan bruge løs på velfærd 
og flygtningehjælp - for hvor vil de finde pengene? 


CIAKUSBYGNINGDH SIDSTE MAHDAG 010 


- kom til festival 
for socialister og anti-kapitalister 


Marxism 2017 er en fire-dags politisk festival arrangeret af Socialist Workers Party. 


Tusinder af aktivister, kampagnearbejdere, fagforeningsfolk, studerende, forfattere og akademikere samles til over 130 


møder og debatter. Mennesker fra hele verden vil diskutere, hvordan vi kan ændre tingenes tilstand, og gøre racisme, 


krig, ulighed og ødelæggende klimakaos til ting fra fortiden. Se program og tilmeld dig via: marxismfestival.org.uk 








"Yes, the planet got destroyed, But før 
a beau tiful moment in fimeowe created 
a lot of valle for shareholders," 


«Ja, planeten blev ødelagt. Men for et smukt øje- 
blik skabte vi en masse værdi for aktionærerne.” 


Nu igen: Medier og 





politikere amok I 


roma-hetz 


Mens milliarderne fosser i 
skattely, ønsker magthaverne 
fokus på flaskesamlere. 





Af Lars Henrik Carlskov 


”Jøderne har magtet at sætte et 
nyt lavmål for, hvor uciviliseret 
man kan opføre sig. Jeg vil gøre alt 
for at stoppe jøde-besættelsen. 
Det er på tide, at vi sætter or- 
dentligt ind mod jøde-plagen. Et 
jøde-opgør er uundgåeligt.” Et 
udpluk af udtalelser fra Venstres 
udlændingeordfører Marcus 
Knuth, hvis man udskifter ”roma” 
med ”jøde”. 

Også romaerne blev under 2. 
verdenskrig udsat for et folke- 
mord af nazismen, der udryd- 
dede mellem 250.000 og 1,5 
millioner af dem. Herhjemme 
afvistes de ved grænsen og endte i 
kz-lejr. Racisme mod jøder regnes 
heldigvis ikke længere for accep- 
tabelt i den offentlige debat. Det 
modsatte er desværre tilfældet, 
hvad angår romaer. 

Det viser ikke kun førnævnte 
Knuths retorik, men også den 
hos andre ledende politikere og 
mainstream-medierne, som har 
stået i kø for at hælde benzin på 
roma-hadets bål. For at ”løse” 
påståede problemer med (et 
mindretal af) roma-hjemløse har 
regeringen samt DF og S indført 
14 dages ubetinget fængsel for 


tiggeri. Inspireret deraf har et 
nazistisk tæskehold været på 
”roma-jagt”. 

Men som forskere og hjælpeor- 
ganisationer påpeger, er der tale 
om et fattigdomsproblem, som 
ikke løses med bøder og fængsel. 
Udover af fattigdom kommer 
hjemløse romaer til Danmark, 
fordi de også i deres hjemland 
rammes af systematisk diskri- 
mination. Derfor holder mange 
velfungerende romaer i Danmark 
og andre lande ofte deres roma- 
baggrund skjult. Og mens medier 
og politikere — igen - spreder gift 
mod en forfulgt etnisk minoritet, 
griner overklassen hele vejen til 
skattely. 


Følg Socialistisk Arbejderavis på Face- 
book.com/SocialistiskArbejderAvis 


Corbyns succes 
siver håb for et 
andet Europa 


De seneste godt og vel to år har medier og eksperter malet 
et billede af en ustoppelig nationalistisk højrebølge, der har 
vundet indpas i Europa og USA. Billedet er ikke fuldstændig 
forkert; det viser f.eks. Trumps valgsejr, DF's mangeårige 
fremgang og de høje stemmeprocenter til fascistiske figurer 
som Le Pen i Frankrig og Hofer i Østrig. 








Mere modstand forude 

Men et for ensidigt blik på det nationalistiske højres fremgang skær- 
mer for en anden bølge, som sker parallelt med den første. Den anden 
bølges primære kraft er modstanden mod årtiers neoliberal uligheds- 
skabende nedskæringspolitik. 

Den udtrykkes ved de mere end 12 mio. stemmer til primærvalgene 
til socialisten Bernie Sanders i USA, fremgang til partier til venstre for 
det socialdemokratiet i Spanien med Podemos og SYRIZA i Grækenland 
og herhjemme fremgang til partier som Enhedslisten og Alternativet 
er udtryk for denne bølge. 


Konservativ fiasko 

Men dens seneste, mest markante, udtryk er Corbyns enorme valgsuc- 
ces i England for Labour. Valget blev udskrevet af den konservatives 
premierminister Therese May, i en nationalistisk atmosfære, hvor 
Brexit-forhandlinger med EU fyldte hele billedet. Hun forventede 
at knuse Labour og få et styrket mandat til sin forhandling. Trods 
en føring på 20 procent, endte hun med en meget snæver sejr og en 
meget spinkel og usikker regeringskaoalition med et rabiat nordirsk 
protestantisk parti. 

Corbyn fik til trods for mediernes, eksperternes og egne partimed- 
lemmers domme som naiv, hvis ikke decideret vanvittig og en sikker 
fiasko, den største stigning i stemmer siden 1945. Hans aktivistiske base 
er de mere end 100.000 folk, som har meldt sig ind i Labour for at støtte 
Corbyn i de to interne valg, der har været i partiet om hans kandidatur. 

Hans popularitet handler om at han har præsenteret et program, der 
er et opgør med klassepolitik for eliten. Han har præsenteret krav om 
en mindsteløn, genopbygning af det nationale sundhedssystem, gratis 
uddannelse, nationaliseringer, talt mod racistisk syndebukspolitik og 
er tidligere leder af anti-krigsbevægelsen i UK. 

For det politiske etablissement er Corbyns succes næsten uforståelig 
eftersom hans position i Brexit var et vagt forsvar for at blive i EU. Det 
skyldes, at de har overfortolket de nationalistiske bevæggrunde for at 
folk stemte ”yes” til Brexit og overset de klassebaserede grunde. 


Oprør fra neden er nødvendigt 
Vi skal som revolutionære socialister fejre fremgangen for progressive 
partier, som ønsker et opgør med den neoliberale dagsorden. 

Men hyldesten til valgsejrene må ikke gøre os naive eller blinde 
overfor de erfaringer, som historien gentagne gange har vist os — al- 
lersenest med SYRIZAs kollaps fra protestparti for bevægelserne til 
regeringsbærende nedskæringsparti i Grækenland. 

Vi kan ikke ramme eliten og dens ulighedsskabende politikker 
udelukkende på parlamentariske valgsejre. Vejen mod en bedre 
verden handler om at almindelige mennesker som du og jeg, gør op 
med f.eks. nedskæringer, forringelser og racisme ved at tage kampen 
sammen med klassekammeraterne eller kollegaer på vores skole eller 
arbejdsplads. 


af Internationale Socialister, 
ISU, Postboks 533 2200 København N 
saaQsocialister.dk 


Internationale Socialister / 
5342-0357669 
www.socialister.dk OTM HRK OYO) 
stk. 
Anders Bæk Simonsen Red. afsluttet den 23. 

Inger Støjberg: 

Jaferden sie met hore, ? 


on haben wir anderen 


metoden! 






Statsansat løgner for 





At Inger Støjbergs forklarin- 
ger om hendes instruks el- 
ler pressemeddelelser står 
mere og mere i kontrast til 
hinanden og at den logiske 
konsekvens af dette er hun 
har løjet, er tydelig. 





Af Anders Bæk Simonsen 


På dette grundlag bliver hun 
måske fjernet fra posten — alt 
efter om de borgerlige partier, 
mener at presset på regeringen 
bliver for stort. Derfor er det 
vigtigt at presset fastholdes og 
forøges. Vi bakker derfor op om 
protester og underskriftsind- 
samlingen for en rigsretssag. 

Men selvom Støjberg forsvin- 
der fra posten vil den racistiske 
politik ikke forsvinde. 


Et symbol på regeringens 
hadske politik 

Støjberg er først og fremmest 
et (meget ubehageligt) symbol 
på en fremmedfjendsk og raci- 
stisk politik, som det borgerlige 
Danmark og det største oppo- 
sitionsparti Socialdemokratiet 
grundlæggende støtter. 

Hun har været en meget om- 
stridt minister på grund af hen- 
des grundlæggende hadefulde 
retorik, hendes arrogance og 
løgne (husk historien om det 


stakkels barn der ikke kunne få 
hamburgerryg i sin dagsinsti- 
tution, hvilket viste sig at være 
en and). 

En opgørelse af INTEGRA- 
TIONS-ministerens Facebook 
profil, viser at de fleste opslag 
har været mistænkeliggørelse 
og kritik af muslimer, flygtninge 
og indvandrere. Men uanset om 
”pænere” borgerlige politikere 
og socialdemokrater er bekym- 
rede og tager afstand over for 
tonen, bakker de alligevel op om 
den politik, hendes retorik netop 
skal være med til at legitimere. 


Et opgør med Støjbergs 
politik 

At få væltet Inger Støjberg, vil 
have en enorm symbolsk be- 
tydning, som vil bringe glæde 
hos alle forholdsvis humanistisk 
tænkende væs- 

ner. 





de riges og racisternes 
regering 


Men et opgør med racismen vil 
kræve mere. 

Det handler om at afsløre 
racismens funktion hos medie- 
chefer, mainstreampolitikere og 
virksomhedsejere der ønsker at 
skære ned i velfærden og for- 
værre vores arbejdsforhold, og 
som typisk benytter muslimer 
som syndebuk. For at det kan 
lykkedes er det nødvendigt at 
opbygge en stærk anti-racistisk 
bevægelse med rødder i fagb- 
vægelsen, der kan udfordre de 
racistiske idéer på arbejdsplad- 
ser, skoler og i medierne. 


modstand.org 

Hvilken retning for den antiracistiske 
bevægelse? 


Racismens funktion i vores samfund 
er at dele os som mennesker. Når 
magthaverne i vores samfund skæ- 
rer i vores velfærd, eller når de skal 
legitimere deres krige, bruger de 
racismen til at skabe syndebukke. 





Af Sigurd Sejer Skov 


De retter vreden nedad i stedet for opad. 
Politikerne har brug for folkelig opbakning, 
hvis de vil beholde deres taburetter. 

Derfor har de brug for stærke fjendebil- 
leder, f.eks. islam, så modstanden er så 
lille som muligt når de f.eks. bomber Mel- 
lemøsten, når de skal lave nedskæringer, 
eller giver polske arbejdere skylden for 
løndumping. 

Netop derfor ser vi forsøg på at gøre 
racismen folkelig, og det lykkes for tiden 
med bekymrende effekt. DF er et glim- 
rende eksempel på en folkelig racisme, 
hvor argumenterne betyder, at almindelige 
mennesker forsøger at beskytte dem selv, 
deres familie, kultur osv.. 

Når DF spreder deres had, skjuler de 
racismen bag argumenter omhandlende 
antal og ressourcer. De fleste kender sik- 
kert sætningen ”Jeg er ikke racist, men…” 


Hvem rammes? 
Det er ikke kun minoritetsgrupperne der 
bliver ramt. Hver gang det lykkedes, at legi- 
timere en nedskæring, taber alle danskere. 
Hver gang det lykkes arbejdsgivere, at give 
indvandrere skylden for løndumping, taber 
vi alle løn. 

Hver gang de formår at skille etniske 


Anmeldelse 





Man hører dagligt om Syrien, men 
der lader til at være en fortælling i 
mainstream-medierne om, at konflik- 
ten ligger århundreder tilbage, og at 
den er for svær at forstå. 





Af Carolyn Stratton 


Vi bliver fortalt, at Mellemøsten altid har 
haft konflikter, og at disse har udviklet sig 
isoleret fra den vestlige verden. Krisen i 
Syrien har efterladt mange overvældede 
og undrende overfor, hvordan man bør 
reagere. 

Mennesker på alle sider af det politiske 
spektrum stiller presserende spørgsmål 
som: Er der brug for mere militær interven- 
tion i Syrien? Nytter nødhjælpen? Hvordan 
kan vi vise solidaritet med det syriske folk 
og med flygtninge? 

Pjecen fra Forlaget Modstand.org af 
Anne Alexander og Jad Bouharoun: "Sy- 
rien: revolution, kontrarevolution og 
krig” forsøger at svare på disse vigtige 
spørgsmål. Den giver krisen i Syrien 
fyldestgørende kontekst, og den giver et 
perspektiv, som ellers bliver ignoreret af 
den herskende klasses medier. 


danskere fra muslimer og østarbejdere 
succesfuldt, så står står vi alle svagere i 
vores generelle kamp for et andet samfund. 


Modstand: Vi skal bygge et alternativ 
til de racistiske svar 

Folk vælger netop højrefløjen fordi, de lyk- 
kes med deres syndebukke-politik. Derfor 
er vi nødt til, at kunne give både brede, men 
konkrete svar. Når vi møder højrefløjens 
argumenter, skal vi som bevægelse kunne 
give svar på påstande som f.eks. at der ikke 
er råd til integration og til velfærd. 

Først og fremmest handler vores al- 
ternativ om solidaritet. Solidaritet med 
flygtninge, solidaritet med folk der bliver 
udsat for islam-hetz. Men vi skal også være 
i stand til, at kunne udfordre på mere end 
blot manglen på medmenneskelighed. 


Velfærd og antiracisme 

Den sociale usikkerhed gør folk mere mod- 
tagelige for syndebukke-politik, fordi de 
bliver bange. Derfor er velfærdskampen et 
direkte middel til, at bekæmpe racismen. 

Vi skal sige, at der er råd til flygtninge, 
men de rige sidder på ressourcerne. Vi skal 
sige, at det ikke er den polske håndværker, 
der presser lønningerne - det er mester. 
Det er ikke indvandring som ødelægger 
vores velfærd, det er nedskæringspolitik- 
ken, skattelettelser til de rigeste og penge 
til krig. 

Kan man forbinde den antiracistiske 
bevægelses argumenter med velfærdsbe- 
vægelsen, kan man samle både bredere 
og stærkere. 


Historisk kontekst 

Pjecen introducerer konflikten ved at 
se på kolonialisme i Syrien efter det Os- 
manniske Riges sammenbrud for næsten 
hundrede år siden. Dette etablerer en 
historisk kontekst for konflikter i Syrien og 
rammesætter kritikken af de europæiske 
kolonimagter. Herefter kommer en for- 
klaring på regimeneskiftene i Syrien, som 
giver plads til oprør og efterhånden til 
borgerkrig. 

Gennem hele pjecen er der et globalt 
udsyn, som er vigtigt for at forstå, at Syrien 
ikke er et isoleret land med isoleret politik. 
Pjecen er også skrevet med perspektiver 
fra syrere, som ofte bliver ignoreret i den 
herskende klasses medier, og inkluderer 
fortællinger om kampen mellem den 
herskende politiske klasse og syriske ar- 
bejdere. 

Pjecen afsluttes med opfordring til or- 
ganisering og handling i solidaritet med 
en revolution fra neden. Arbejderklassen 
har ikke været et passivt offer i den syriske 
krise, men har og vil fortsætte med at or- 
ganisere modstand. 











Vi skal sparke opad 

Det er klart, at racismen er et instrument, 
som bliver benyttet af samfundets top. Vi 
skal samle almindelige mennesker imod 
politikere, som splitter os som mennesker, 
mens de ødelægger vores velfærd. 

Vi skal gøre opmærksom på, at vi har 
langt mere til fælles med vores muslimske 
medborgere, polske arbejdere, flygtninge 
osv. end vi har med den politiske og økono- 
miske elite. Vi skal kræve VLAK-regeringens 
afgang, og udsætte S og SF for hård kritik 
for deres medvirken til den umenneske- 
lige politik, som er blevet et kapløb mod 
bunden. 


Must-read 

"Syrien: revolution, kontrarevolution og 
krig” gør komplekse fortællinger og politi- 
ske realiteter forståelige for de mange ved 
at være oplysende og ved at opfordre til 
dialog. Pjecen giver den nødvendige kon- 
tekst ved at inkludere nylige begivenheder 
uden forsøg på at forsimple de faktorer, 
som har ledt op til krisen. 

Den giver også ideer til, hvordan læseren 
kan agere mere solidarisk med det syriske 
folk, og forbinder begivenhederne i Sy- 
rien med et globalt kapitalistisk system, 
der undertrykker arbejdere. Pjecen er et 
must-read for venstreorienterede i hele 
verden, som søger en bedre forståelse for 
Syrien, men også for hvad deres egen rolle 
er i kampen. 


Bygge bredt 

Den eneste måde vi kan udfordre højre- 
fløjen er ved at samle bredt. Vi har længe 
set hvordan man har forsøgt at udfordre 
Pegida via autonome metoder. Men vi kan 
ikke bekæmpe racismen, ved at lægge al 
vores fokus på den ekstreme højrefløj, eller 
ved direkte konfrontation. Den ekstreme 
højrefløj er ikke det vigtigste fokus, det 
er regeringen derimod. Det er dem, der 
faciliteter legitimeringen af den racistiske 
udvikling. 

Derfor skal vi bygge bredt op mod den 
politiske og økonomiske elite, som smadrer 
vores velfærd, og giver udlændinge skylden 
for det. 


Syrien: revolution, kontrarevolution og krig 


Anne Alexander og Jad Bouharoun's 
"Syrien: revolution, kontrarevolution 
og krig” gør læseren klogere på Syrien, 
samtidig med at den peger på, at arbej- 
derklassen bør kræve forandring sammen 
med og i solidaritet med det syriske folk. 


Køb pjecen på Modstand.org 


Syrien: revolution, kontrarevolution 
og krig 


Anne Ålexander og Jad Bouharoun 
42 sider - 40 kr. 

Bekæmp udvisningerne 


I takt med at politikere kæmper om at have den 
hårdeste linje over for flygtninge og muslimer, har 
dansk flygtningepolitik nået et absurd stadie. 





Af Jens Andersen 


Danmark tilbagesender flygtninge til bl.a. Somalia og 
Afghanistan. Lande, som på ingen måde er sikre at vende 
tilbage til for flygtninge. 


Somalia 

Den danske delegation, som tog til Somalia for at vur- 
dere sikkerheden i landet, bevægede sig af sikkerheds- 
mæssige grunde aldrig ud af lufthavnen. Alligevel blev 
dens konklusion, at det var sikkert at sende flygtninge 
tilbage til landet. 

Regeringen har beordret genbehandling af 800 soma- 
lieres opholdsgrundlag i Danmark, hvilket kan resultere 
i, at de skal leve på de fængselslignende udrejsecentre 
på ubestemt tid. Der er ikke nogen aftale om ufrivillige 
hjemsendelser mellem den danske og somaliske regering. 


UT 
Anne Ålexander I 


Regeringen påstod, at den havde lavet en uformel aftale 
med den somaliske regering om at sende afviste asylan- 
søgere tilbage til Somalia. Efterfølgende har Somalias 
ambassadør i EU afvist, at en sådan aftale skulle eksistere 
og afviser i øvrigt at anerkende uformelle aftaler. 

Efterfølgende har den somaliske regering krævet Ab- 
dulle Ahmed løsladt af Danmark, før den vil forhandle en 
hjemsendelsesaftale. Abdulle har været retspsykiatrisk 
patient siden 2001, efter han overfaldt personalet på en 
psykiatrisk afdeling under en indlæggelse der. 

Hans behandling er blevet kritiseret af Europarådets 
Torturkomité allerede i 2009, da Abdulle er bæltefikseret 
næsten hver dag, hvilket strider mod menneskerettighe- 
derne. Danmark har ofte været internationalt kritiseret 
for den udbredte brug af bæltefikseringer. 


Afghanistan 

Danmark har en hjemsendelsesaftale med den afghan- 
ske regering, men det betyder ikke, at der er ordnede 
forhold. Den behandling, de ufrivilligt hjemsendte møder, 
er kaotisk og dybt kritisabel. 

Dansk politi havde chartret et fly til Afghanistan, og da 


det landede, nægtede to mænd at forlade flyet frivilligt. 
Det fik en afghansk politichef til at gå ombord i flyet og 
begynde at banke de to mænd, mens det danske politi 
så på. Herefter lagde dansk politi de to mænd i strips, og 
afghanske betjente slæbte dem ud af flyet. 

På en anden tur brugte dansk politi et livsfarligt judo- 
tricktil at berolige en urolig udvist under flyveturen. Dette 
til trods for, at han var fikseret i sit sæde. 


Kamp imod det 

Der er en bevægelse imod udvisningerne, som flere 
gange har forsøgt at blokere og aktionere, så flyene ikke 
kan lette. Men det har vist sig umuligt at forhindre, fordi 
politiet bare benytter en anden lufthavn, hvis én er blo- 
keret. 

Kampen er derfor nødt til at være politisk. Vi må be- 
kæmpe den racistiske politik, der kommer fra regering 
og folketing, og opbygge en bevægelse fra neden. Det er 
vigtigt at alliere sig med flygtninge i denne kamp, selvom 
deres udsatte situation kan gøre det svært. 


”Uvished er min fremtid” 


SAA: Hvordan er du endt på Kærshoved- 
gård? 


Aarhus, Odense 


Je 
ADT LE VG 


Jen 


Khoshnaw: Min asylsag blev afvist, og jeg står til 
udvisning fra Danmark til Irak, jeg blev afvist af flygtnin - 
genævnet i år 2013. Jeg blev sendt på Kærshovedgård, 
fordi det ikke er muligt for Udlændingestyrelsen at sende 
mig ud af Danmark. Jeg endte på Kærshovedgård som 
en straf, vil jeg tro, for at jeg ikke vil medvirke til min 
udsendelse. 


SAA: Hvordan er forholdene der? 

Khoshnaw: Forholdene på Kærshovedgård var ikke så 
gode i starten med hensyn til kontakt mellem medar- 
bejderne og beboerne, men det er blevet meget bedre. 
Kærshovedgård er et udrejsecenter, hvilket er som en 
slags fængsel; man skal overnatte her og bo fast her. 

Man kan ikke bestemme at overnatte udenfor centeret 
uden en særlig tilladelse fra Udlændingestyrelsen. Det 
er hårde vilkår, men det har ikke noget med fængsels- 
betjentene at gøre; de vilkår, vi bor under kommer fra 
Udlændingeministeriet, de gør blot deres arbejde. 


Forlaget Solidaritet og Forlaget Mod- 
stand præsenterer forfatter og journa- 
list, Anne Alexander i anledningen af 
udgivelse af den danske oversættelse af 
”Syrien - revolution, kontrarevolution 





SAA: Hvilke rettigheder har du? 


Khoshnaw: Ingen rettigheder, hvis jeg havde nogen 


I Danmark får mange afslag på asylansøgninger, 





SE, i ; rettigheder, så ville jeg ikke bo her. Så ville jeg hellere 
uc:J SLS É DLR TANBIEr Fra NDS OR AT ISS ÆærEEGE is sammen med mid kone og min søn. Vi Se et liv 
' på Kærshovedgård, hvor vi ikke kan bestemme, hvad vi 
skal eller ikke skal, Udlændingestyrelsen bestemmer alt 
Af Jens Andersen over for os. Så ingen rettigheder. 


Hvis man som afvist flygtning ikke ønsker at rejse 
tilbage til det land, man er flygtet fra, og regeringen 
i det land ikke ønsker at modtage afviste flygtninge 
fra Danmark, så ender man på et udrejsecenter som 
Kærshovedgård. Forholdene for afviste asylansøgere i 
Danmark er hårde, da man ikke har nogen rettigheder 
og lever en fængselslignende tilværelse. 

Kærshovedgård har fået et blakket ry, fordi der også 
bor kriminelle med en udvisningsdom. Men langt de 
fleste af beboerne er ikke kriminelle. Socialistisk Arbej- 
deravis har talt med Khoshnaw (billedet), som flygtede 
fra Irak som 17-årig efter mordtrusler fra Al-Qaeda, og 
som nu har boet i Danmark i 7 år. 


SAA: Hvad er dine tanker om 
fremtiden? 

Khoshnaw: Min fremtid er usikker, for jeg ved ikke, 
hvad der kan ske for mig den næste times tid. Uvished 
er min fremtid. 

Jeg ønsker, at Danmark på én eller anden måde vil give 
mig lov til at bo sammen med min familie og komme 
ud og have lov til at arbejde, da jeg flere gange er blevet 
tilbudt arbejde forskellig steder. 


MØDER I AARHUS 24/10-2017 


MØDER I ODENSE 25/10-2017 


MØDER I KØBEHAVN 26/10-2017 

Bølge-debatten er ikke uden betyd- 
ning. Gennem de sidste små 150 
år er feminismens, kvindebevægel- 
sernes og den seksuelle frigørelses 
bølger blevet udråbt, når der var en 
stemning af nybrud, kamp, radikali- 
sering og udvikling. 





Af Anna Wolf 


Det er dog ikke uden problemer. Hvem 
bestemmer, hvornår noget er så anderle- 
des, at der er tale om en ny bølge? Des- 
uden er snakken om feministiske bølger 
med til at adskille forskellige perioder fra 
hinanden og på den måde sløre den sam- 
menhæng, der er mellem dem og andre 
gruppers kampe. 

Som al anden periodeinddeling af histo- 
rien, kan et oprids af bølgerne selvfølgelig 
også være med til at give et overblik over de 
alsidige kampe og sammenstød. 

Ordet "feminisme" har traditionelt be- 
tegnet et felt af politisk teori og akademisk 
tradition, der gøgnnem bølgerne har skrevet 
om kønnets betydning og position fra en 
række discipliner som jura, økonomi, so- 
ciologi, litteraturteori, biologi, psykologi 
og meget andet. 

Parallelt har forskellige kvindebevægel- 
ser rejst sig i kampen for rettigheder og i 
protest mod samfundets materielle for- 
hold. Nogle gange er teori og praksis gået 
hånd i hånd, andre gange ikke, og ofte er 
billedet noget mere kompliceret. Men både 
den teoretiske tradition og bevægelserne 
er med til at tegne konturerne af en bølge. 

En anden tråd, der løber gennem bøl- 
gerne, er en skelnen mellem en liberal 
feminisme, der kæmper for lige rettigheder 
inden for det eksisterende samfund og en 
radikal eller venstreorienteret feminisme, 
der kritiserer samfundets strukturer og ser 
revolution som løsningen. Igen er opdelin- 
gen ikke altid lige klar, og begge grene er 
hver især videre forgrenet. 


Første bølge (1880'erne-1920'erne) 

Billedet af feminismen og kvindekampens 
første bølge er præget af kampen for stem- 
me- og valgret samt en række basale juridi- 
ske rettigheder som skilsmisse, kontrakter 

og ejendomsret. Kvindesagsforeninger 
internationalt kæmpede for at ligestille 
kvinder med mænd. 

Den tidlige kvindesag var bredt set ud- 
tryk for den liberale gren. De mere radikale 
tanker i perioden gav udtryk for en skarp 
skillelinje mellem mænd og kvinder, med 
mænd som undertrykkerne og alle kvinder 
'i samme båd”. 

Dette fremmedgjorde feminismen 
fra den klassekamp, der også bølgede 
i perioden. Feminister fra overklassen 
længtes efter at blive frigjort fra at være 
pyntegenstande i deres hjem og at få del 
i deres mandlige familiemedlemmers 
arv. Overklassens kvinder var undertrykt, 
men deres liv var en verden til forskel for 
den voksende industrielle arbejderklasses 
kvinder, der ofte både passede hjem, børn 
og et hårdt arbejde på fx fabrik. 

Ét af de mest kendte aktivistiske udtryk 
fra perioden er de britiske suffragetter. En 
ofte overset historie er kvindernes rolle 
i den russiske revolution, hvor arbejder- 
kvinder ikke blot organiserede sig stærkt 
og startede februar-revolutionen 1917, 
men også kæmpede en for perioden meget 
progressiv kamp for seksuel frigørelse. 


Anden bølge (1960'erne-1970'erne) 
- radikale akademikere, rødstrømper, 
klassekamp 

Anden bølge bryder for alvor ud i 1960'erne. 
Det er her, bevidstheden om bølger begyn- 
der atindfinde sig. Allerede i 1949 foregreb 
den franske filosof Simone de Beauvoir den 
mere radikale, revolutionære feminisme, 
der skulle komme, da hun med bogen Det 
andet køn argumenterede marxistisk for 
kvindens marginaliserede position i den 
kulturelle bevidsthed. 

På universiteterne behandlede man 
hverdagen og ægteskabet og reclaimede 
historien, sproget og kunsten med det 
feminine blik. På gaden og på arbejds- 
pladserne brændte man bh'er, strejkede og 
demonstrerede for ligeløn. Den seksuelle 
frigørelse nåede nye højder med frigivelse 
af p-piller og abort i mange lande. 

Det personlige blev politisk, og kvinde- 
kampen blev klassekamp. Det hele var en 
del af oprørsånden fra 1968 og voksede 
samtidigt i kraft af sig selv. Herhjemme blev 

Rødstrømperne, inspireret af amerikanske 
feminister, ét af de mest fremtrædende 
elementer i bevægelsen. 


Tredje bølge (1990'erne-2000'erne) 
Med 1970'ernes krise og 80'ernes stigende 
arbejdsløshed dør store dele af '68-ånden. 
Feminismens næste bølge samler kræfter. 
Bevægelse på gaden er der ikke meget af, 
men i den teoretiske retning sker der nye, 
radikale ting. 

Anden bølge udfordres, kritiseres og 
tages videre. For selvom feminismen var 
blevet marxistisk i mange tilfælde, havde 
den problemer. Den var privilegeret, mid- 
delklasse, heteroseksuel og ekstremt hvid. 

Den tredje bølge udfordrer den for nogle 
feminister vedvarende idé om, at alle kvin- 
der er i samme båd og kan finder søster- 
skab på tværs af klasse. I USA bliver black 
feminism en stærkere søjle og stemmer fra 
steder uden for den vestlige (akademiske) 
verden finder deres vej ind og udfordrer. 

I løbet af 90'erne blomstrer queerteorien 
op med en stærk kritik af det meget binære 
syn på køn og seksualitet — at der findes 
mand og kvinde og ikke mere/andet — der 
prægede anden bølges dyrkelse af det 
specifikt kvindelige indre. 





Fjerde bølge (2010'erne-?) 

Og så er vi fremme ved den "fjerde bølge". 
Findes den? Mange af dens ideer, teore- 
tisk og aktivistisk, er i flere henseender 
en fortsættelse af tredje bølge. Queer og 
kønsspektrum florerer, og kulturelle mi- 
noriteters feminisme finder nye udtryk. 
Klassekampen, erklæret død på forskellige 
tidspunkter siden årtusindskiftet, har også 
fået en genoplivning i den feministiske 
debat. 

Vores tid er kendetegnet af et tilba- 
gevendende fokus på sex og krop som 
platformen for frigørelse og kønskamp. 
”Twerk-queens' og 'sluts' udråber sig til de 
nye feminister — men er det nyt at være 
ultra-'feminir” i blonder og rød læbestift? 
Mens alle skal have ret til at leve og klæde 
sig, som de vil, er det så nok til at udgøre 
en fjerde bølge? 

Feminismebegrebet har altid været 
omdiskuteret og disputeret. Nu virker 
det sværere at definere end nogensinde. 
Feminismen har givet tidernes kampe 
form og farve, der bliver siddende. Tiden 
vil vise, om den fjerde bølge er ved at rejse 
sig eller ej. 


3F-toppen i ynkeligt tilba- 
getog om pensionsalder 





Af Lars Henrik Carlskov 


3F dropper kampagnen ”Fair pensi- 
onsalder” trods støtte fra 217.000 un- 
derskrifter. Trods modstand fra 59 pct. 
af befolkningen i en meningsmåling 
mod at lade pensionsalderen stige i takt 
med længere levetid (og blot 20 pct. på 
tilhængersiden). Trods modstand fra 
69% af de socialdemokratiske vælgere 
og næsten tre ud af fire DF-vælgere. Og 
trods nederlaget for regeringens planer 
om at hæve pensionsalderen et halvt år 
mere end allerede aftalt. 

3F hævder i stedet at ville være ”løs- 


ningsorienteret” og har derfor opgivet 
at ændre de tidligere forlig, som bety- 
der, at en nyfødt i dag har udsigt til en 
pensionsalder på 76,5 år. Når fagtoppen 
trods overvældende folkelig opbakning 
til kampen mod højere pensionsalder 
alligevel opgiver kampen, er det na- 
turligvis bl.a. for at holde hånden over 
Socialdemokraterne, som støtter disse 
forlig. Samt fordi fagtoppen frygter ikke 
at kunne styre sine menige medlemmer, 
hvis de mobiliseres. Det viser endnu 
engang behovet for et netværk på fag- 
bevægelsens bund, der kan udfordre de 
håbløse pampere i toppen. 








Siden 2008 har samfundets befundet sig i dyb 
økonomisk krise. De større virksomheder udnyt- 
ter krisen til at presse produktiviteten op. Det 
betyder, at mange af de større firmaer, som ikke 
er blevet ramt så hårdt af krisen eller mindre 
firmaer som har faldende profitter, tvinger os til at 
arbejde hårdere. 





Af Sigurd Sejer Skov 


Vi betaler for systemets krise 

Specielt de mere stabile dele af storkapitalen har ud- 
nyttet krisen til at presse deres allerede store profitter 
endnu højere op på bekostning af almindelige men- 
neskers livskvalitet. For selvom langt fra alle firmaer i 
Danmark er truet, så producerer vi stadig disproportio- 
nalt mere for bosserne sammenlignet med den meget 
lave lønudvikling for almindelige arbejdere. 


Kapitalen tjener på vores arbejde 

Når vi som arbejdere bliver tvunget til at sælge vores ar- 
bejdskraft således, at vi kan få mad på bordet og tag over 
hovedet, profiterer virksomhederne på vores arbejde. 
Hver gang vi arbejder, producerer vi noget af værdi, som 
virksomhederne kan sælge videre til deres kunder. Dif- 
ferencen mellem den løn vi får, plus omkostninger ved at 
holde selve produktionsapparatet ved lige og værdien på 
produktet, kaldes merværdi. 





Når firmaerne øger produktiviteten betyder det reelt set, 
at hver enkelt arbejder producerer mere værdi pr. time. Sti- 
ger lønnen ikke i lige så stor grad som produktiviteten, må 
det nødvendigvis betyde at udbytningsforholdet mellem 
virksomhedsejerne og de ansatte er steget. Altså at vores 
løn ikke er steget proportionelt med det arbejde vi laver. 

Tal fra LO viser, at lønnen lå på 66 % af den samlede 
værditilvækst i 2009, mens denne var faldet til51 %i2015. 

Samtidig har der været vækst i produktionsapparatet, 
selvom krisen dikterede lavere kapitalinvesteringer i pro- 
duktionen, end når økonomien er i højkonjunktur. 

I perioden mellem 2009-2015 er produktionsapparatet 
vokset med godt og vel 12 %. 

I takt med at den økonomiske krise skrider frem, har 
danske virksomheder, samlet set, udnyttet almindelige 
lønarbejdere mere og mere. 


Profitterne stiger mens vi knokler og mister vel- 
færden 

Krisen I dansk økonomi ligger også grundlag for massive 
velfærdsnedskæringer mens de rige, der har tjent på kri- 
sen, har gemt deres formue i skattely. De blot 320 rigeste 
familieri Danmark, har alene gemt mere end 60 milliarder 
i skattely, og yderligere 100 milliarder fra resten af den 
danske herskende klasse. 

Det foregår, mens nedskæringsreformerne hagler ned 
over hovedet på os. Det sociale sikkerhedsnet i form af un- 
derstøttelse når man er arbejdsløs eller under uddannelse, 
god kommunal service, sygehussektoren, daginstitutio- 


Portørerne på de fleste Sydsjælland- 
ske Hospitaler har strejket i næsten 
en uge (ved redaktionens afslutning) 
i protest mod behandling af 20 por- 
tører fra Roskilde Hospital. 

Vi arbejder hårdere - 
bosserne lukrerer 


nerne osv. bliver dårligere og dårligere under påskuddet 
af, at vi ikke har råd. 

Men der er råd. Ser vi bort fra skattely, kan vi se at Dan- 
marks 1000 største virksomheder i perioden 2009-2015 
tjente mere end 1000 milliarder efter skat. Dvs. at selv om 
man undtager en fejl i systemet såsom skattely, er systemet 
tydeligvis stadig sygt, om end ikke andet, så blot fordi, at 
vi skal arbejde hårdere, og mister vores velfærd samtidig 
med at virksomhederne laver milliardoverskud. 


Deres vækst, vores nedslidning 

Den øgede vækst i samfundet, kommer i sidste ende kun 
et lille mindretal til gode. Vi andre oplever ikke pengene 
strømme ind, kun det øgede arbejdspres, som går ud over 
sundhed og privatliv. 

Nedskæringerne i den offentlige sektor betyder, at vi 
som borgere ikke har adgang til de samme goder, som man 
havde for blot 10 år siden. Samtidig er de offentligt ansatte 
nødt til at arbejde hårdere end før. Ca. 48 % af de offentligt 
ansatte oplever stress. Lignede tal viser også hvordan det 
er blevet hårdere at være ung i Danmark, hvor mængden 
af stressede unge er steget med 14 % mellem 2006-2014. 
Og de seneste tal fra Den Nationale Sundhedsprofil viser, 
at 21,3 % danskere føler sig meget stressede. 

Den øgede arbejdsbyrde, både i det private erhvervsliv 
og i det offentlige, vil fortsætte med at stige, og vores sik- 
kerhed mod et hårdt arbejdsmarked vil falde, så længe vi 
ikke siger fra. 


== Portører går i 
& principiel strejke 





ner. Demonstrationen havde deltagelse af 
portører fra hospitalerne Gentofte, Herlev, 
Amager, Hvidovre, Rigshospitalet (både 
Blegdamsvej og Glostrup), Bispebjerg, 
Slagelse og Nykøbing Falster, Roskilde, 
Næstved og Holbæk. Og derudover deltog 
portører fra Fyn og Jylland. 





Af Charlie Lywood 


Portørerne på Rigshospitalet gik i sympatistrejke. Foto: Jørgen True, Fagbladet FOA. 





Fra Rigshospitalet var portør Henrik Hast 
en af initiativtagerne til demonstrationen: 


De har fået valget mellem at skifte fra 
portør-overenskomsten til serviceassi- 
stent-overenskomsten, eller betragte sig 
selv som opsagte. 

Men regionen har stillet i udsigt, at et 
større antal portører og ansatte på ren- 
gørings-overenskomster tilsvarende skal 
skifte overenskomst i de kommende år på 
samme vilkår. Derfor har strejken prin- 
cipiel karakter og flere sygehuse i Region 
Hovedstaden har sluttet sig til strejken. 

Tirsdag d.13.juni gik 200 portører fra 
Rigshospitalet i demonstration til Dan- 
ske Regioner på Østerbro i København. 
Demonstrationen kommer efter en uge 
med arbejdsnedlæggelser i begge regio- 


"Vi har så svært ved at forstå, at man i 
Danmark laver en aftale om en uddan- 
nelse, hvis man ikke vil have den. Er Dan- 
ske Regioner en seriøs forhandlingspart, 
eller er de fulde af fup,” spørger Henrik 
Hast, der siden 1982 har været portør på 
Rigshospitalet. 

Fællestillidsmand for Rigshospitalet Jens 
Anker Clausen udtalte til de forsamlede: 

"Fagligheden er stærkt under pres. Vi vil 
have, at regionerne lever op til de aftaler, 
der er indgået mellem Danske Regioner 
og FOA. Det kan ikke være rigtigt, at man 
afvikler portørerne, mens vi venter på en 
uddannelse”. 

Socialistisk Arbejderavis har sat 

to fagligt aktive unge mennesker i 
stævne, og høre om deres erfaring og 
tanker under titlen ”Er der et fagligt 
oprør på vej”. 





Af Charlie Lywood 


SAA: Hvilke erfaringer har I fået 
af disse kampe. 

Julius: Erfaringer af, at der findes et stort 
sammenhold mellem folk. Folk har snak- 
ket om, at fagbevægelse er en død ting, 
men denne kampagne for et nej til over- 
enskomsten har vist det modsatte. Selv 
om det blev ja skyldes det nok andre ting, 
som sammenkædningsregler og en faglig 
topledelse, som har svigtet. 

Ude på pladserne mærkede jeg sammen- 
hold ved demonstrationer og aktivitet. Der 
er i hvert fald noget at bygge på. Jeg vil ikke 
kunne sige, om vi kan kom tilbage til ”de 
gode gamle dage” i 1970'erne, som de ældre 
herrer snakker om, men mulighederne er 
der i hvert fald. Jeg er optimist, og der er 
stadig et moment. Folk er oppe og ringe 
over det her. Spørgsmålet er, om det kan 
holde til OK 2020. 

Daniel: Det jeg, og vi, lærte på blokaden 
viste, at det kan betale sig at blive ved. 
Det har været et langt, sejt træk. Ledelsen 
forsøgte hele tiden at snakke sig ud af de 
problemer vi føler vi har. ”Det skal nok 
snart blive bedre” sagde de. 

Årelange nedskæringer fra politikernes 
side har vi råbt op omkring i mange år. Det 
viste sig at da vi sagde ”nej, nu er det nok” 
og fastholdt blokaden på Campus Carls- 
berg, så kunne vi få alle vores krav igennem. 

Det har været enormt inspirerende for 
resten af de pædagogstuderende i hele lan- 
det, at man kunne vinde en lokal kamp. I 
Randers og Århus har man grebet stafetten, 
og er gået i gang med at udfordre ledelsen. 
Vi hører også fra andre studerende, at det 
er nemmere at få sine krav igennem på det 
enkelte uddannelsessted, da ledelserne 
ikke tør sige nej efter vores blokade.Blandt 
andet på læreruddannelsen. 

Det har også haft politisk betydning, da 
Søren Pind er blevet indkaldt til samråd 
i Folketinget på grund af årelang under- 
finansiering. Erfaringer viser, at det kan 
betale sig at stå sammen på tværs af fagene. 
Vi har fælles interesser. Det er os, som skal 
passe de andres børn og 'jer', som skal 
bygge vores boliger. Men vi er sammen om 
det her samfund. Om velfærden. Vi skal 
have gode vilkår til at gøre det. Det er dét, 
det handler om. 


SAA: Er klassekampen så allige- 
vel ikke forbi? 

Julius: Jeg oplever ikke, at klassekampen er 
fortid. Vi har gang i noget nu. Det nytter no- 
get at kæmpe. For eksempel på Axel Towers, 
hvor vi vandt en sejr over arbejdsgiverne. 
Også her under overenskomst-kamp, for 
at forhindre indførelsen af arbejdsgiver 
kan diktere en 42 timers arbejdsuge, viste 


der sig en aktivitet, som ikke er set længe. 

Daniel: Mange har haft forhåbninger til 
den ”røde” regering fra 2011-14, men da de 
lavede det stik modsatte af forventningerne 
blev mange skuffet. Men folk er trætte af 
at vente på, at der sker forbedring fra oven 
nu. De studerende har set, at det i mange 
år er gået i den forkerte retning, og at der 
skal ske noget nu. 

Det synes jeg, at man mærker på andre 
faggrupper. Nogle gange skal det se skidt 
ud, før der sker noget. Jeg mærker vrede 
men også håb. Og fokus på fagligheden. 
Folk vil gerne være dygtige pædagoger, og 
nedskæringer og dårlige vilkår står i vejen. 

På blokaden diskuterede vi også, hvor- 
dan situationen er på det pædagogiske 
arbejdsmarked. Mange har hørt historie 
om hvor grelt det står til. Vi ønsker også, 
at gøre vores kommende arbejdspladser 
gode. Så jeg har sagt til mine kommende 
kolleger — ”vi er på vej — vi skal nok fixe 
det!”. Vi vil have ordentlige normeringer i 
daginstitutionerne. 

Julius: Vrede og håb dækker det meget 
godt. Det er en god kombination. Det har 
ikke været nogen opgang i vores fag. Løn- 
nen følger ikke med. Vi bliver presset på 
social dumping. Der kommer flere og flere 
underbetalte, udenlandske arbejdere og 
det er svært at hamle op imod. 

Sikkerheden bliver også truet da disse 
firmaer ikke overholder reglerne. Vi skal 
kræve overenskomstmæssig løn og over- 
holdelse af regler hos disse firmaer. Kæ- 
deansvar og højere mindstelønninger er 
svaret, så vi ikke bliver løndumpet. 


SAA: Hvordan vendes vrede og 
håb til kamp? 

Daniel: Jeg kunne godt frygte, at det pres 
og de dårlige vilkår som bydes folk i dag 
vil give udslag i, at det bliver et individuelt 
spørgsmål. Enten finder folk sig i det, eller 
bliver presset ud af arbejdsmarkedet. Det 
er derfor, at der er håb når vi står sammen 
og bryder individets lammelse. Så viser vi 
en vej ud af moradset. 

Under blokaden var jeg lige kommet 
tilbage fra praktik, og det var en rigtig 
lortedag, hvor jeg blev kostet rundt til 
forskellige lokaler, teknikken svigtede og 
røgalarmerne gik. Det var en stor styrke, 
at næsten hele klassen så kunne gå op til 
blokaden, snakke med andre og opleve et 
fællesskab. 

Vi skal have fortalte disse historier vidt 
og bredt. Også til andre sektorer. Man skal 
dyrke håbet og være ydmyge i forhold til 
udfordringen. Bliv ved og resultatet vil 
komme. Som én ude på blokade sagde: 
”You've got to risk it, to get the biscuit” 
(løselige oversæt — du skal risikere noget 
for at vinde, red). 

Julius: En ting jeg har stødt på er, at folk 
siger: ”vi har det godt, hvorfor skulle vi 
kæmpe?” Men hvis vi skal forsvare velfær- 
den, må vi gøre noget. Det erikke sikkert, at 
den er her om 20 år. Har vi det stadig godt? 
Hvad med fagforeninger? Har vi stadig dem 
om 20 år, hvis folk forlader dem?Vi skal ikke 
bo i luksusvillaer alle sammen, men vi skal 


forsvare vores position. Jeg synes den er 
under angreb. Vi bliver nødt til at slås for 
at bevare det vi har. Ellers kan vi miste det. 


SAA: Hvad står i vejen for, at vre- 
den bryder ud i kamp? 

Julius: Det faglige system, som det er bygget 
op i dag, stiller mange forhindring i vejen 
for faglig aktivitet. For eksempel OK17. Det 
er helt sikkert gået forkert til. Vores faglige 
leder forhandlede stort set på egen hånd. 
Dem der haft det afgørende ord i forhand- 
lerne for 3E altså topforhandlerne, har ikke 
været i dialog med baglandet, og spurgt 
hvad vi synes. 

Tilsyneladende har de fået fire timer til 
at læse en masse protokoller igennem. Det 
er helt forrykt. Topforhandlerne har ikke 
inddraget det nærmeste bagland og slet 
ikke arbejdspladserne. Vi vil have ændret 
det til næste gang, så det bliver en mere 
demokratisk og gennemskuelige proces. 

Daniel: Demokrati er rigtig vigtigt her. 
Uden demokrati er der ingen tillid til ens 
faglige ledere. Jeg har fulgt med i OK17- 
kampen og har hørt mange sige, at toppen 
er kommet for langt væk fra baglandet. For 
at man skal føle, at det giver mening at være 
ien fagforening og være aktiv, skal der være 
demokrati. 

Julius: Men medlemmerne må også gøre 
noget. Mange siger: ”hvad laver de tople- 
dere — de kan ikke finde ud af noget”. Men 
man skal ikke kun brokke sig i krogene — så 
må man gøre noget. Komme ind i kampen 
og sætte sit præg på, hvad der skal foregå. 

Man kan starte i det små, og melde sig 
ind i de her brancheklubber. Derfra kan 
budskabet komme ud til flere. Des mere 
aktivitet i bunden, des mere vil de faglige 
ledere kunne tvinges til at forholde sig til 
ønskerne fra bunden. 

Daniel: Det er helt rigtigt. Man skal starte 
idet små. Tale med sine kollegaer og med- 
studerende. Det er det vi har gjort for at få 
blokaden op og stå. Det kom jo ikke af sig 
selv. Vi delte flyers ud og snakkede med 
folk, og lavede små happenings. Vi fik folk 
til at melde sig ind i PLS og holdte stormø- 
der, hvor folk kunne ytre sig. 

Der er altid nogen, som først ser at der 
er noget galt, og så må vi prøve at få an- 
dre med. For du opnår ingenting alene. 
Start langsomt op. Det nytter ikke noget 
at begynde med en blokade eller demon- 
stration. 


SAA: Ser I en lighed mellem 
Jeres kampe selvom de foregår i 
forskellige sektorer? 

Daniel: Der er nogen, som har en interesse 
i at spille faggrupper ud mod hinanden. Jeg 
ser mange ligheder mellem kampen inden 
for det offentlige mod nedskæringer og de 
forringelser, som sker inden for det private 
område. 

Arbejdsgivere bruger andres dårlige 
vilkår som begrundelse for ikke at indfri 
kravene. Men sandheden er, at det er no- 
get generelt alle steder, at vores vilkår på 
arbejdsmarked forringes. For eksempel har 


Fagligt oprør 


man samlet en masse pædagog- og lærer- 
studerende på et stort campus, og samtidig 
forringet vores underviseres kontrakter. 

Her er der en sammenhæng. Mange er 
ansat på timebasis nu, og er bange for at 
sige fra da deres situationen er forringet. 
Det er lidt sværere at lukke munden på os. 

Julius: Jeg synes, der er en sammenhæng. 
Hvis vores minimumsløn stiger inden for 
byggebranchen, så smitter det af på andre 
brancher. Så en sejr et sted smitter af på 
andre. Det gælder også generelt i forhold til 
de offentliges lønninger, som er reguleret 
efter vores lønstigninger. 


SAA: Hvordan påvirker ideologi- 
ske spørgsmål som social dum- 
ping, privatisering og hetz mod 
muslimer Jer? 

Daniel: Ét af de ideologiske spørgsmål vi 
har mærket er den der med, at unge men- 
nesker er”dovne” og ”forkælede”. Et forsøg 
på at splitte os ad. En afledning. Vores krav 
er fair. Så ville man hellere tale om, at unge 
er sådan og sådan. 

Det får folk til at tale om noget andet end 
selve spørgsmålet. Den samme mekanisme 
er gældende når man snakker om ”musli- 
mer” og ”østeuropæere”, som noget man 
skal frygte. 

Julius: Hvis vi fik kædeansvar vil de fir- 
maer, som fulgte bogen få ordrerne, og de 
ville ikke miste noget på det. Så jeg kan ikke 
se problemet. Der er altid nogen, som råber 
op og er sure på dem ”udefra”, men det er 
ikke min holdning. 

På Metrobyggeriet kan man se, at 3F har 
kunne organisere rigtige mange af de uden- 
landske arbejdere. Med tolke og personligt 
fremmøde på pladserne. Det er fantastisk, 
da mange har været mega bange for at 
miste deres arbejde, hvis de meldte sig ind 
hos os. Men det kæmpe stykke arbejde er 
en modvægt til fremmedfjendskhed. 

Daniel: Det kan lyde banalt, men det at 
man sidder rundt om det samme bord, og 
holder sammen mod arbejdsgiverne, er det 
bedste bolværk mod racisme. Man lærer 
hinanden at kende og kan se, at der ikke 
er den store forskel mellem os. 

Vi kan se det samme hos os, hvor man 
kører en hetz mod SU netop ved at pege 
på alle de udenlandske studerende. Høj- 
redrejningen i Europa er en kendsgerning, 
men der er mange andre stemmer, og man 
skal ikke forveksle TV2 News med, hvad folk 
rent faktisk mener. Det er ikke et spørgsmål, 
som er present for den enkelte klasse og 
den enkelte uddannelsesinstitution. 


SAA: Den faglige oprustning som 
sker nu — hvilket udtryk kommer 
den til at have? 
Julius: Jeg tror generelt at folk er så trætte 
af at føle sig trampet på, og er bedre til at 
stå sammen. Der sker også noget inden for 
vores fag, hvor brancheklubberne får liv og 
blomstrer. Vi forsøger at styrke vores fag 
på tværs af landet, så vi kan fremstå meget 
mere fælles end tidligere. 

Folk fra for eksempel Kolding kan føle 





sig isoleret i forhold til arbejdsgiverne, men hvis de 
brancheklubber gør, at man føler sig stærkere, så kan 
man bedre stå sammen. Det ser jeg tydeligt inden 
for tømrerfaget. Vores formand i København, Daniel 
Skovhus, er virkelig god til at sætte tingene i gang. 

På Axel Towers havde vi ikke haft den succes, hvis 
ikke vi havde haft Brancheklubben. De hjalp os med 
vejledning i konsekvenser af strejke, og hvordan 
man skulle forholde sig til pressen. Jeg tror at sådan 
noget kommer til at brede sig, og kan være med til 
at understøtte nogle faglige oprør. 

Daniel: Disse netværk er helt essentielle i at samle 
folk. Både Velfærdsalliancen, Uddannelsesalliancen 
og de faglige netværk, som er sprunget ud af mod- 
stand mod OK17, er ekstremt vigtige. De giver mulig- 
hed for opbakning, når der sker noget lokalt. De kan 
også sikre, at det netop ikke bliver en isoleret kamp, 
men noget som spreder sig som ringe i vandet. 

Julius: Nej til 42-timers arbejdsuge-kampagnen 
var et forsøg på at samle så mange faggrupper som 

Daniel Rask er pædagogstuderende og aktiv i PLS 
(Pædagogstuderendes LandsSammenslutning) på 
Campus Carlsberg, og herunder blokaden af ledelses- 
gangen. 


I marts i år skrev mere end 500 pædagog- 
studerende et klagebrev til ledelsen på 
UCC Campus Carlsberg, der fik tilnavnet 
Campus Kaos. De studerende blokerede 
også ledelsesgangen i flere dage. 


Klagerne og blokaden udsprng af de studer- 
endes krav til en handlingsplan fra ledelsen 
om at rette op på de kaotiske tilstande på 
UCC Campus Carlsberg, hvor der blev rap- 
porteret om modulopgaver og prøver, der 
lå oveni hinanden, skemaer der kom ud for 
sent eller hele tiden blev ændret, manglende 
feedback fra lærerne og mangelfulde op- 
gavebeskrivelser 


Blokaden fik stor opbakning fra Pædag- 
ogernes Landsammenslutning. 


på vej? 








muligt. Det var nogle fagligt aktive folk, og slet ikke 
Enhedslisten, som startede initiativet, og lavede en 
Facebook side. Men vi endte med at have folk fra 
industrien og byggefagene. 

Vi har holdt et stort møde, hvor vi besluttede at 
hvis nogle arbejdsgivere forsøger at bruge 42-timers 
arbejdsuge protokollatet, så protesterer vi. Man kan 
så skrive ind til Facebook-siden, og så er der hjælp 
at hente. 

Hvad vi kan hjælpe med ville være afhængigt af, 
om det er et gartneri eller et slagteri for eksempel. 
Hvordan det kan være i forhold til det offentlige ved 
jeg ikke helt, men vi skal helt sikkert være solidari- 
ske. Spørgsmål er, hvor den fælles base er. Det må 
vi kigge på. 

Daniel: Vi når længst ved at støtte de lokale kamp, 
og stå solidariske der. Jeg tror ikke vi nødvendigvis 
skal stå sammen i et stort enhedsforbund, men de 
lokale nærforhold er det vigtigste — både i fagbevæ- 
gelsen og i samfundet som helhed. 

Julius Gudmundsson er fagligt aktiv og bestyrelses- 
medlem i Tømrernes Brancheklub, 3F og tidligere 
talsmand for de strejkende tømrersvende på Axel 
Towers. Julius har tillige været aktiv i kampagnen for 
en Nej-stemme til overenskomst 2017 på det private 
arbejdsmarked. 


I oktober sidste år gik 40 tømrer- og 
snedkersvende i strejke i en principiel 
konflikt med entrepenørfirmaet DEKO i 
forbindelse med prestigebyggeriet på Axel 
Towers. 


Stridens begyndte pga. akkordlønnen på de 
buede vægge, der er byggeriets varemærke. 
Her var der, ifølge svendene, fastsat en for 
lav pris fra DEKO's side, som i praksis gav 
en akkordløn på 110 kroner i timen. Det fik 
svendene til at rejse et krav om 225 kroner i 
timen, men DEKO ville ikke gå med til mere 
end 215 kroner. 


Konflikten fik stor opmærksomhed og opbakn- 
ing fra andre københavnske håndværkere, der 
så den som en principsag om social dumping 
i byggeriet. 


Socialistisk Arbejderavis 


Nr. 360, 27. juni 2017 


| SIDE 09 





Elektrikere vinder strejke 


Elektrikere fra en af de største el firma i Danmark, Kemp 
og Lauritzen ville ikke finde sig i, at deres lokale forhand- 
ling skulle ende med en usolidarisk løsning. Derfor gik de 
i strejke i to dage sidst i maj og tvang firmaet til forhand- 
lingsbordet. 





Af Charlie Lywood 


Resultatet blev 4 kroner på grundlønnen og 1000 kroner til alle 
som et engangsbeløb. Firmaet havde ellers lagt op til forskellige 
personlige tillæg. Morten Rude, talsmanden for de strejkende siger 
til Socialistisk Arbejderavis, ”Det er ikke nogen kanon aftale, men 
det der var vigtigst for os var, at lønstigningen ikke blev givet som 
personlige tillæg, men at alle blev løftet fra bunden.” 

Forhandlingerne sidste år gik meget lettere, da firmaet accepte- 
rede princippet, og da var der ingen ballade. Men i år skiftede de 
kurs og forsøgte at gennemføre en usolidarisk løsning. 

”Derfor var folk imod hvad der blev tilbudt. Vi mødtes på arbejde 
om mandagen uden for firmaet og besluttede at gå hjem. Næste dag 
var der skriftlig afstemning i fagforeningen, og der var klokkeklart 
flertal for at fortsætte strejken, 220 for 41 imod. 

Det må have rystet firmaet, fordi de samme dag havde tilbudt 
at mødes med vores forhandlingsudvalg om torsdagen. Vi gik så i 
arbejde om onsdagen for at vise good-will, men vi var parat til at 
fortsætte hvis forhandlingerne strandede igen.” 

Det blev ikke nødvendigt, da firmaet gav sig på det principielle 
spørgsmål. 


Afsmittende effekt 


Morten fortæller at han synes der var "…. imponerende mange som 
bakkede op om hævelse af grundløn.” Tillidsmand, Peter Olsen har 
i samme ombæring sagt til avisen.dk: ”Hvis du havde spurgte mig 
for et halvt år siden, så ville jeg ikke have troet at elektrikere ville gå 
i strejke for principper.” 

Men det gjorde de, og hvis firmaet troede at de bare kunne kalde 
elektrikernes bluff, og forventede at de åd den usolidarisk løsning 
råt, så tog de grueligt fejl. 

Morten Rude slutter af ved at påpege at: ”Denne klare sejr for prin- 
cipper kan gå hen og have en afsmittende effekt på andre firmaers 
lønforhandlinger, da Kemp og Lauritzen er én af de store spillere 
på banen, og mange andre arbejdsgivere vil kigge på erfaringer fra 
strejken her.” 

Efter det franske valg 


Det franske præsidentvalg 
viser, at det politiske billede 
polariseres - og at nylibera- 
lismen er i krise. 





Af Jørn Andersen 


Det er træk, der — med va- 
riationer — rækker langt ud over 
Frankrigs grænser, og som stiller 
nye krav til socialister. 


Valgresultatet 
Ingen af de etablerede partier gik 
videre til anden runde. 

Det regerende (socialdemo- 
kratiske) Socialistparti blev reelt 
smadret. Og den republikanske 
(konservative) kandidat, Fillon, 
fik kun 153.000 stemmer (0,4 
pct.) mere end venstrefløjens 
Mélenchon. 


Så anden runde var et valg 

mellem en nedskæringspolitiker 
og en fascist. Nedskæringspoliti- 
keren Macron vandt med godt 20 
mio. stemmer mod godt 10 mio. 
til fascisten Le Pen. 
Men godt tre millioner (8,5 pct. 
af de stemmeberettigede) mødte 
op og stemte blankt. De ville 
fornuftigvis hverken stemme på 
fascisten eller nedskæringspo- 
litikeren. Andre stemte på ned- 
skæringspolitikeren for at undgå 
fascisten. 

Men hvad ligger der bag alle 
disse tal? 


Polarisering 

For det første, at utilfredsheden 
med krisepolitik og nedskæringer 
ikke kun går til højre, til fascisten 
Le Pen, men også til venstre, til 
venstrefløjens Mélenchon. 


Det fokus, der— med rette — har 
været på Le Pens andenplads, kan 
let skygge for den kendsgerning. 
Forskellen mellem Le Pens stem- 
metal (7,7 mio.) og Mélenchons 
(7,1 mio.) i første runde var altså 
kun godt 600.000 stemmer (1,7 
pct.). 

Der er — som i resten af Europa 
— i langt højere grad tale om en 
polarisering end om ensidig høj- 
redrejning. 

Det betyder ikke, at vi ikke skal 
tage den fascistiske trussel alvor- 
ligt. Men det betyder, at vores side 
ikke er magtesløs. 

Og det betyder, at vi er nødt til 
at kigge på nyliberalismens krise 
for at forstå noget som helst af 
resten. 


Stemmerne ved det franske præsidentvalg 


Macron (nyliberal) 

Le Pen (fascist) 

Fillon (konservativ) 
Mélenchon (venstrefløj) 
Hamon (socialdemokrat) 





Den nyliberalistiske fortæl- 
ling bliver i stigende grad 
udfordret af nationalistiske 
fortællinger. 


Nyliberalismen har været den 
dominerende ideologi for den 
herskende klasse de sidste godt 
25 år. 

I sin populære form siger den, 
at markedet er gud. Alt skal 
underkastes markedet — social- 
politik, administration af den of- 
fentlige sektor ("new public ma- 
nagement”), statens økonomiske 
rolle ("konkurrencestaten”) osv. 

Nyliberalismen har især væ- 
ret en ideologi til at samle den 
herskende klasse og dele af mid- 
delklassen (administratorer etc.). 
Den har aldrig haft den store ak- 
tive opbakning i arbejderklassen. 


Virker ikke 

Men nyliberalismen virker ikke (i 
økonomisk forstand) — og den er 
upopulær. 

Trods alle privatiseringer, er- 
hvervstilskud osv. er investerin- 
gerne i ny teknologi og udvidet 
produktion stadig alt for små 
til at overvinde krisen. (Se mere 
side 6.) 


l.runde 
24,0% 
21,3% 
20,0% 
19,6% 
6,4% 


8,7 mio 
7,7 mio 
7,2 mio 
7,1 mio 
2,3 mio 





Over hele Europa er regeringer 
blevet væltet i stribevis, når de 
har gennemført upopulære ny- 
liberalistiske "reformer”. Især for 
socialdemokratiske partier har 
nyliberalismen været en særdeles 
farlig legekammerat. 


Nationalistiske udfordringer 
Derfor er nyliberalismen de 
senere år i stigende grad blevet 
udfordret af nationalistiske ideo- 
logier i forskellige former. 

For nationalismen er det ikke 
markedet, men "nationen” (re- 
elt: staten), der er gud. Hvis du 
tilhører en bestemt stat, skal du 
tjene staten. 

Nationalismen behøver ikke 
begrundes (som nyliberalismen 
skulle: "markedet er mest effek- 
tivt”). Hvis du tilhører staten, skal 
du bare rette ind — uden at stille 
spørgsmål. 


Nationalistiske former 
Nationalismen kommer i mange 
varianter — fra dens rendyrkede, 
fascistiske form til den mest ud- 
bredte nationalkonservative. 

Ud over de egentlige nationa- 
listiske former påvirker nationa- 
lisme store dele af det politiske 


2.runde 
20,7 mio 66,1% 
10,6 mio 33,9% 


Nyliberalismens krise 


spektrum. 

Partier, der ellers opfatter sig 
som liberalistiske (fx Venstre og 
Liberal Alliance), og partier med 
rødder i arbejderklassen (Soc. 
dem. og SF) bevæger sig alle i 
nationalistisk retning. 

Med nationalismens fremgang 
følger også to andre ting: For det 
første skærpet politiker-racisme; 
for andet, at staterne bliver sta- 
digt mere autoritære. 


Ingen kinesisk mur 

Selv om nyliberalismen bliver ud- 
fordret af nationalismen, så er der 
ingen kinesisk mur mellem de to. 

Nationalisme har i hele ka- 
pitalismens historie været et 
afgørende element i at binde 
arbejderklassen, og især middel- 
klassen, til den herskende klasse 
og dens stat. 

Det betyder også, at nylibera- 
lismen ikke er død. Den er stadig 
den dominerende ideologi for 
den herskende klasse. Men den 
bliver udfordret — og påvirket — af 
nationalismen. 

Og det skaber realpolitiske 
problemer -— fx for EU, en central 
institution for den herskende 
klasse i Europa. 

Den fascistiske trussel 


Det franske Front National er 
det mest succesrige fascisti- 
ske parti i Europa - i valg- 
mæssig forstand. 


Front National (FN) er to gange 
nået til anden runde af præsident- 
valget. I 2002 fik den ældre Le Pen 
18 pct. af stemmerne mod Chiracs 
82 pct.I2017fikdenyngre Le Pen 
34 pct. mod Macrons 66 pct. 

I 2002 var FN en marginal ud- 
fordrer. Men valget i 2017 marke- 
rede den hidtil største succes for 
EN's opbygningsmodel. 


Et fascistisk parti 

FN er et fascistisk parti i klassisk 
forstand — men med en særlig 
opbygningsmodel, som det er 
vigtigt at forstå for at vurdere dets 
reelle styrke. 

Modellen går helt enkelt ud på, 
at FN stiller op til valg på et mere 
blødt, poleret grundlag, men 
samtidig forsøger at bygge en 
hård politisk kerne af overbeviste 
fascister. 

Flere udenlandske valg-kom- 
mentatorer ved det seneste valg 
har undret sig over, hvor lidt 
Marine Le Pen "talte til midter- 
vælgerne”. 

Men hendes mål er ikke først og 
fremmest at vinde valg. Det er at 
trække flere ind mod FN's kerne. 


Modsætning 

Selv om FN har raffineret 
modellen gennem mange års 
træning, er den ikke uproble- 
matisk. Den fascistiske kerne er 
stadig ret lille — nogle tusinder. 
Og med mellemrum krakelerer 
den polerede overflade. 

Fx har 40 pct. (!) af byrådsmed- 
lemmerne fra sidste valg forladt 
partiet, da de opdagede, hvor 
hardcore kernen var. For FN er det 
en kalkuleret omkostning. 

Der er altså en enorm kløft 
mellem de 10 millioner, der er 
villige til at stemme på FN, og den 


hardcore fascistiske kerne. 
Karakteren af FN's vælger- 
mæssige opbakning er ikke så 
voldsomt forskellig fra vælger- 
opbakningen til andre racistiske 
og nationalkonservative partier i 
Europa. Den er skabt af utilfreds- 
hed med mange års krisepolitik. 


Udfordring for venstrefløjen 
Men det, at der er en fascistisk 
kerne bag, betyder, at FN's opbak- 
ning kan slås tilbage — forudsat, at 
der er en venstrefløj med klare og 
radikale klasse-svar. Og som ikke 
går på kompromis med hverken 
nationalisme og racisme eller 
med nyliberalisme og nedskæ- 
ringer. 

Og her er der både gode og 
knapt så gode nyheder fra den 
seneste valgkamp. 

Den knapt så gode er, at Mélen- 
chons kampagne bevidst satsede 
på at være venstre-nationalistisk. 
Røde faner blev fjernet fra hans 
mange store vælgermøder med 
titusinder af deltagere — og er- 
stattet af Tricoloren, det franske 
nationalflag. 

Den bedre nyhed er, at venstre- 
fløjens manifestationer mellem 
første og anden runde var præget 
af både at sige nej til fascisme og 
nyliberalisme. 

For revolutionære socialister 
understreger det behovet for at 
styrke opbygningen af revolu- 
tionære socialistiske partier over 
hele Europa, der både kan levere 
klare, radikale klassesvar til de 
mange, derikke bryder sig om val- 
get mellem fascisme (eller "blot” 
nationalisme) og nyliberalisme 
— og som er i stand til at omsætte 
det til organiseret modstand på 
skoler, på arbejdspladser og på 
gaden. 

Om fremtiden bringer os socia- 
lisme eller barbari afgøres af, om 
det lykkes at opbygge en revolu- 
tionær venstrefløj. 


— De højspændte juli 


I starten af juli 1917, er et militant 
oprør vendt direkte imod den provi- 
soriske regering ved at tage form i 
Petrograd. Soldaterne og arbejderne i 
Petrograd er dødtrætte af at vente på 
fred, mad og en fremtid, de tror på. 





Af Anders Bæk Simonsen 


Oprøret var langt fra stærkt nok til at 
vinde og var lige ved at blive et farligt ne- 
derlag for revolutionen. Revolutionen fra 
februar førte til en dobbeltmagtsituation. 
Magten lå hos både sovjetterne og den 
provisoriske regering. Begge steder havde 
Mensjevikkerne (socialdemokrater) og de 
Socialrevolutionære (radikalt bondeparti) 
flertallet. Derfor bliver oprøret i juli både et 
oprør mod sovjetternes og den provisoriske 
regerings ledelse. 


Desperationen 

Situation er i løbet af juni mere og mere 
desperat. Statens gæld er vokset i løbet af 
verdenskrigen, og i 1917 udgør den cirka 
det samme som alle Ruslands anslåede for- 
muer tilsammen. Regeringen har desperat 
brug et nyt lån, men for at få kredit fra dens 
militære allierede, må Rusland vise styrke i 
krigen og indlede en ny offensiv. 

Men det var netop krigsfrontens me- 
ningsløse slagteri, som fik de russiske sol- 
dater til at gribe magten i februar og vælte 
Tsarens styre. Soldaterne ville ikke kæmpe. 


Timing 

I slutningen af juni summer det således 
med møder i soldaternes kasserne og re- 
gimenter, hvor konklusionen er, at nu er 
det på tide at gribe magten. Men ingen af 
de socialistiske partier er for — heller ikke 
bolsjevikkerne. 

Hvor mensjevikpartiet og det socialre- 
volutionære parti grundlæggende ikke er 
interesseret i et revolutionært magtopgør 
mod den stat de er med til at administrere 
med ministerposter i regeringen, handler 
det for bolsjevikkerne om timing. 


100-året for den russiske revolution 

Vurderingen fra dem var, at selvom Skt. 
Peterborgs arbejdere og soldater er klar, er 
masserne i andre store og mindre provins- 
byer, soldaterne ved de forskellige fronter 
og de fattige bønder på landet endnu ikke 
nået til den samme revolutionære kon- 
klusion. 

Ikke nok med det, har de stadig en vis 
grad af sympati og opbakning til samlings- 
regeringen, og er decideret fjendtligt ind- 
stillede overfor bolsjevikkerne. Skt. Peters- 
borg står dermed isoleret og generalerne vil 
nemt, uden aktiv modstand fra masserne 
i hele Rusland, rykke hærenhederne ind i 
hovedstaden og knuse revolutionen. 


Den berygtede dråbe 

Dråben der får bægeret til at flyde over i 
Petrograd, bliver en krise i regeringen, hvor 
fire ministre fra det liberale Kadet-parti 
trækker sig. 

Spørgsmålene om fred, løn, mad og jord 
bliver dermed til et spørgsmål om, hvem 
derreelt skal lede landet. De borgerlige par- 
tier har, ligesom arbejderne og soldaterne 
i Skt. Petersborg, tabt tålmodigheden med 
dobbeltmagtsregimet, som de mener står 
i vejen for den militære offensiv. 

De liberales udtræden af regeringen er 
en forberedelse på et blodigt, kontrarevolu- 
tionært militærkup. De forsøger sig i første 
omgang med spredte, mindre provoka- 
tioner at fremprovokere bevægelsen til at 
foretage overilede handlinger. 


Den 3. juli 

Morgenen efter den 3. juli holder tusindvis 
af soldater fra maskinpistolsregimentet 
møde og bliver enige om at gå udi en 
bevæbnet manifestation. Andre militære 
enheder tilslutter sig. De sender bud ud 
til de store fabrikker. Bolsjevikkerne argu- 
menterer for tilbageholdenhed men støder 
hovedet mod en mur. ”Vi vil ud og vi vil 
vælte denne regering” siger arbejderne og 
soldaterne. De ønsker, at sovjetterne skal 
tage de nødvendige skridt til at forberede 
oprøret. 





Bolsjevikpartiet sadler om 
Bolsjevikkerne er fanget på det forkerte 
ben. På partiet ledelsesmøde er der enig- 
hed om, at hvis man går på gaden vil det 
betyde en ny revolution, som man ikke tror 
kan vindes. 

Beslutningen fra ledelsen var, at medlem- 
mer på fabrikkerne og i barakkerne skulle 
argumentere for ikke at gå på gaden. Men 
på de store fabrikker var der flertal for at 
gåud, trods arbejder-bolsjevikkernes mere 
eller mindre halvhjertede modstand. 

Den lokale by-ledelse af partiet kræver 
sammen med arbejder og soldater repræ- 
sentanter, at partiledelsen genovervejer 
deres stilling. De foreslår i stedet, at partiet 
går med for at sikre at bevægelsen udnytter 
regeringskrisen. Og de appellerer til, at sol- 
daterne og arbejdernes må gå i en fredelig 
demonstration til sovjetternes hovedkontor 
på Tauride Paladset, og lade deres repræ- 
sentanter fremlægge bevægelsens krav til 
sovjetternes ledere. 

Partiledelsen erklærer sig enig, og par- 
tiets beslutning bliver mødt med spontan 
udbrud af sang blandt de ti-tusindvis af 
arbejdere og soldater. 

Bolsjevikkerne er det eneste parti, som 
tilslutter sig bevægelsen og går med. De 
næste to dage demonstreres der foran 
sovjetterne hovedsæde, men sovjetledelsen 
står fast på, at den ikke vil forberede et op- 
rør mod den provisoriske regering. 


En aftale 

Trods manglen på en samlet idé om hvad 
der skulle gøres, og selvom sovjetternes 
ledelse ikke ville organisere et oprør, havde 
store dele af masserne alligevel forventnin- 
ger om, at sovjetledelsen kunne presses til 
at sikre bevægelsens krav. 

Bolsjevikkerne forhandler en aftale med 
de andre socialistiske ledere. De lover, at 
de vil appellere til masserne og matroserne 
om at vende tilbage til fabrikkerne og kaser- 
nerne. Til gengæld lover de sovjetledelsen, 
at der ikke vil ske flere pogromer, og at 
bolsjevikpartiet ikke efterfølgende vil blive 
til genstand for forfølgelse. 

Bolsjevikkerne overholder deres del af 
aftalen, og denne gang følger bevægelsen 

Regeringsstyrker skyder mod de- 
monstranter i Petrograd, 1917. 


trop og går hjem. De går hjem med erfaring 
om, at selvom en bevæbnet demonstration 
er en tydelig appel, skal der noget andet 
til for at sovjetternes ledelse vil stille sig i 
spidsen for, og organisere, en ny revolution. 


Kontrarevolutionen sættes i gang 
Blot få timer efter ankommer tropper, 
som regeringen og sovjetledelsen kan 
regne med. Det ændrer situationen med 
det samme, og aftalen er ikke længere noget 
værd. Der spredes rygter om, at Lenin og 
bolsjevikkerne er tyske spioner. 

De regeringsloyale tropper rykker ud. 
Byens forskellige kvarterer afskæres fra 
hinanden. 

Angreb på bolsjevikkerne, og bredere 
på den militante arbejderbevægelsens 
organer, igangsættes. Redaktionslokaler 
smadres, arbejdere og bolsjevikker tæskes, 
fængsles og nogle dræbes. Fascistiske trop- 
per og bøller slår sig løs i gaderne. 

En arbejder vil afsløre løgnen om bolsje- 
vikkerne for de nyligt ankomne soldater. 
Men for første gang siden februar-revolu- 
tionen står officererne mellem arbejderne 
og soldaterne, og soldaterne adlyder office- 
rerne. Bolsjevikpartiets ledende medlem- 
mer må skjule sig for ikke at blive fængslet 
eller skudt. 


Et lærerigt nederlag 
Julidagene ender med et umiddelbart ne- 
derlag for bevægelsen, men det bliver ikke 
et altafgørende nederlag. For masserne i 
Petrograd bliver det tydeligt, at de socia- 
listiske ledere af regeringen og sovjetterne 
ikke er villige til at bryde med borgerskabet, 
statsmagten og de militære allierede. 
Julidagene viser dem også, at bolsje- 
vikpartiet er det eneste parti, der står på 
arbejdernes, soldaternes og bøndernes 
krav i handling. 


Dette er en stærkt forkortet udgave af 
en længere artikel. Den originale artikel 


kan læses på socialister.dk 

Rapgruppen Ren Reflex har lavet en 
ny plade med titlen ”På sammen- 
bruddets rand”. Socialistisk Arbejder- 
avis satte dem i stævne på Nørrebro 
til en snak om deres nye plade. 





Af Anders Bæk Simonsen 


Gruppen består af Andreas ”Gaff” og 
Johan ”Jako”, der har været aktive i dansk 
undergrunds-rap i ca. ti år, og er kendt 
dér for deres markante politiske udtryk 
over hårdtslående beats. Titlen ”På sam- 
menbruddets rand” har en betydning på 
to planer, som også afspejler pladens A- og 
B-side: 

”A-siden handler om det personlige 
sammenbrud, krise, depression, misbrug, 
overforbrug - altså personlige dimensioner 
af nogle af de negative aspekter af vores 
samfund. 

B-siden handler om sammenbruddet på 
samfundsniveau med blandt andet oprør, 
klimakatastrofer og atomkrig,” beretter 
rapper og producer Jako. 


Vi står allerede midt i 
sammenbruddet 

Et citat, der har inspireret Gaff i forhold 
til pladens lyriske dimension, lyder: ”Vi er 


ANMELDELSE 








INTERVIEW 


ikke på vej tilsammenbruddet, vi står midt 
i det”, og er fra bogen ”Den kommende 
opstand”. 

”På randen af sammenbruddet” har 
været mange år undervejs - med samtaler 
iet årstid om selve rammerne for projektet, 
og rejser rundt i hele verden, hvor Jako har 
fyldt tasken med lokale LP'er, der senere 
skulle ende i små sample-stykker på pla- 
den. Der er gået flere år med at indspille 
demoversioner, inden at pladen kunne 
begynde at tage form. 


ikke længere blot en politisk 
kommentator 

På tekstsiden har der været en udvikling. 
Ren Reflex er gået fra tidligere at være den 
analyserende, neutrale observatør til på 
denne plade at skrive som ”jeg”- eller ”vi”. 

Gaff fortæller: ”Vi vil gerne have en skil- 
dring afsamfundsproblemerne fra bunden, 
gennem det personlige perspektiv måske” 
og supplerer lidt senere: 

”For mig har det været vigtigt, at vi også er 
en del af de problemer og den kamp, selvom 
det ikke er alt på pladen, du kan tage som 
en én-til-én fortælling om os. Men vi henter 
selvfølgelig inspiration fra vores eget liv, og 
føler os som en del af det her samfund, hvor 
vinu en gang har de positioner, som vi har.” 


Så bevægelsen væk fra den politiske kom- 
mentar, der står udenfor og appellerer til 
nogen — typisk politikere — der må gøre no- 
get, har også en selvstændig politisk pointe: 

”Det er en måde at tage problemerne 
og ansvaret på egne skuldre, og vi håber 
selvfølgelig, at det også er noget, vi deler. 
Vi bruger også et ”vi” meget og deler med 
vores lyttere. Vi ser det ikke sådan, at det 
er personlige, individuelle kampe, men en 
kollektiv kamp”. 


Dystopi 

Pladen har et tydeligt dystopisk tema, 
bl.a. med nummeret om overvågning 
71984” og afslutningsnummeret, der hand- 
ler om det ultimative sammenbrud: hele 
verden ramler sammen. 

Vi spurgte til, hvorfor Ren Reflex ønskede 
at efterlade lytteren dér? 

Gaff svarer: ”Det er måden at sige, at 
hvis vi ikke gør noget ved det her, så, på et 
tidspunkt, er det for sent. 

Nummeret handler om, at de mennesker, 
der er en del af den her verden - som ligger 
på et eller andet tidspunkt ude i fremtiden, 
hvor der er atomkrig og klimakatastrofer — 
de er dér, hvor de er opgivende, hvor de ikke 
længere kan handle og ender med at tage 
deres eget liv, fordi de ikke kan se nogen 

”Vi står allerede midt i 
sammenbruddet” 





mulig forandring. 

Så det er en kommentar fra fremtidens 
generationer til os nu om, at hvis vi ikke gør 
noget nu, så havner vi i den her situation. 
Så det er jer, der skal op af stolene, hvis der 
skal ske noget.” 


Spontan reaktion 

Det sidste nummer er også en kommen- 
tar tilnummeret inden, der hedder ”Spon- 
tan reaktion”. Gaff kalder det et ”riot-track”, 
hvor Ren Reflex opfordrer folk til at stjæle 
penge og brænde dem. 

For sig selv kan det lyde som en opfor- 
dring, eller som deres løsning på alle de 
kriser, de har rappet om på pladen, men der 
viser sig et lag mere i det - en kommentar 
til oprørets udtryk. 

”Den kamp, det oprør, der er fuldstæn- 
dig fragmenteret, hvor det hele bare bliver 
brændt af, det erikke noget, vi kan forvente 
skaber en bedre verden. Den reaktion kan 
også være et udtryk for det kompleks, at 
vi lever i en individualiseret verden, som 
A-siden også beretter om.” 









Rap-gruppen Ren Reflex har udgivet deres andet 
album efter otte års stilhed. ”På sammenbruddets 
rand” fejrer 90'ernes beats og scratch, og leverer 
politisk reflekteret rap. 





Af Sabina Hvass 


Pladen tager udgangspunkt i en overordnet kritik af vores 
samfunds største tendenser: uoverskuelig forbrugerisme, 
misbrug og depression, masseovervågning og manglen på 
fælles handling imod den øgede individualisme. 

Det er, som om at slaget allerede er tabt, selv om tek- 
sterne også giver et lille håb for, at vi har alt at vinde. For 
ud afsammenbruddet skal vi mest af alt tilbagevinde vores 
personlige frihed. 


Beatsene er bygget op lag for lag med samples fra hele 
verden. Indflydelserne er meget varierede, men er overve- 
jende 90'er-agtige med 'boombap' trommesamples, som 
lytteren er opdagelsesrejsende i. 

Lyrisk er det på A-siden det mere indadvendte og per- 
sonlige sammenbrud, der er omdrejningspunkt, hvor 
B-siden tackler samfundsmæssige problemstillinger. Og 
på bagsiden af coveret står endda en række definitioner 
af ordet 'sammenbrud', som man frit og uden problemer 
kan tolke ind i tekstuniverset. 

Et andet tungt betonet ord på pladen er dog 'stress'. Ren 
Reflex laver et ekko, af de sidste fem års offentlige debat, 
hvor menneskets evne til at tilpasse sig forandring er sat 
ud af spil. Enten pga. det høje tempo af liv, der leves eller 
af (selv)medicinering. 


Og der er ikke lagt fingre imellem, når den sociale og 
sundhedsmæssige krise bliver eksemplificeret: 

Verden drejer sig om mig, jeg vejer mit spejl. Sætter hår, 
plejer mine negle, retter mine fejl / Jeg er en arbejder, men 
langt fra hammer og segl. Tænker mest af alt på, hvem 
der kan skaffe mig en streg, som det lyder på nummeret 
”Føler mig fri”. 


Den nye, neoliberale lærdom om folkets dovenskab, 
ustabilitet og apati bliver diagnosticeret, men også bekriget 
med ord. Mange ord. 

Pladen er utroligt tekstrig, kun med korte ophold i flowet. 
Så på albummets midte er det en fornøjelse med et track 
kun dedikeret til scratch. Her får man en lille hjernepause 
og får løsnet lidt op, før der bliver plads til at sparke opad. 


Socialistisk Arbejderavi 
W360i 2017 | SIDE 13 


Danmark - et klassesamfund 


Corydons Dong salg 
høster hård kritik fra 
Rigsrevisionen 





Af Jesper Brun 


Under den tidligere regering 
med Socialdemokratiet i spidsen 
tiltrak den daværende finans- 
minister, Bjarne Corydon (S) sig 
megen opmærksomhed, da han 
bebudede en såkaldt kapitaludvi- 
delse i det danske energiselskab, 
Dong Energy. Det skete via salg 
af 19% af aktierne i Dong til den 
amerikanske investeringsbank, 
Goldman Sachs, som bl.a. er 
berygtet for dens rolle i den glo- 
bale finanskrise i 2008. Opkøbet 
af aktierne skete samtidig gennem 
skattely-landet Luxembourg. 

Det er kommet frem i lyset, at 
salget af Dong Energy ikke var 
tilstrækkeligt dokumenteret, i 
den nyligt offentliggjorte rapport 
fra Rigsrevisionen. Rigsrevisionen 
skriver: 

”Statsrevisorerne finder det 
meget utilfredsstillende, at Fi- 
nansministeriet ikke har levet op 
til god forvaltningsskik, idet flere 
centrale dokumenter ikke findes 
på Finansministeriets sager, og 
centrale overvejelser om kapital- 
udvidelsen ikke er tilstrækkeligt 
dokumenteret. En skærpende 
omstændighed er, at der er tale 
om en meget væsentlig økono- 
misk transaktion ”. 


Denne udtalelse om manglen- 
de dokumentation af processen er 
en overordnet kritik af manglende 
dokumentation på følgende cen- 
trale områder i salgsprocessen: 


- Beslutningsgrundlaget til 
regeringens Økonomiudvalg om 
kapitaludvidelsen. 

- Væsentlige dele af buddet fra 
Goldman Sachs. 

- Det endelige valg af investorer. 

- De afsluttende forhandlinger 
mellem de endelige investorer 
(Goldman Sachs, ATP). 


Mens statens ejerskabsandel 
faldt fra 81% af Dong til cirka 
60%, og overskuddet i Dong steg 
med 119% på bare et halvt år, 
var alle disse tidligere nævnte 
vigtige oplysninger mørklagt for 
både befolkningen og resten af 
Folketinget i over et år efter salget 
havde fundet sted. 

Det illustrerer, at Socialde- 
mokratiets ikke står på side med 
almindelige mennesker. Partiet 
sælger ud af vital statslig ejen- 
dom, og kredsen omkring Coryd- 
ons Finansministerium har brugt 
ufine metoder til at dække over 
sagens forløb. 








En ny undersøgelse viser at befolknin- 
gen opfatter Danmark lige så klassedelt 
som i 1954. 





Af Jesper Juul Mikkelsen 


En ny undersøgelse viser, at 73,6 % af be- 
folkningen opfatter vores samfund som klas- 
sedelt. Det er en lige så stor en procentdel af 
befolkningen, der gjorde det i 1954. Det kan 
man læse i Rune Stubagers undersøgelse: 
Danskernes klassebevidsthed 1954 og 2015 

Samtidig viser undersøgelsen, at nok ser vi 
uligheden, men klassebevidstheden i marxi- 
stisk forstand, endnu er meget lav. Kun 7 % af 
befolkningen opfatter sig selv som arbejder. 

Ordet "arbejder' bliver ikke forstået som 
marxister forstår det, nemlig som en bred 
betegnelse for alle os, der er tvunget til at 
sælge vores arbejdskraft til en offentlig eller 

privat kapitalist. 

Befolkningen ser klasseforskellene, men ud- 
fordringen ligger i at genopbygge en bevidst- 
hed om, at deres egen klasse kan gøre noget 
ved uligheden. Det kræver en venstrefløj, som 
evner at generobre begrebet arbejderklasse og 
som vil være med til at definere fælles interes- 
ser for alle arbejdere. 

Men det vigtigste element i genopbygningen 
af en egentlig klassebevidsthed kræver, at ar- 
bejderklassen igen begynder at slås, og forstår 
sig selv som en handlende klasse. Derfor er 
det så vigtigt, at vi holder øje med de mindre 
strejker vi har set de seneste måneder, hvor 
tømrere, elektrikere og VVS'ere har vundet 
mindre konflikter mod arbejdsgiverne. 

Vi ser den voksende klassedeling af vores 
samfund — vi mangler at finde vores egen 
styrke. Det er udfordringen for bevidste ar- 
bejdere og socialister i dag. 


Bøger til socialister og anti-kapitalister 


Å 

Revolution og z 
. eN 
ontrarevolution 


Check vores online-katalog med flere hundrede titler på modstand.org 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere - og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisMe - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 











Enhedslisten stemmer ofte 
som eneste parti i Folketinget 
imod racisme, krig og ned- 
skæringer, men er ikke stedet 
at opbygge en revolutionær 
venstrefløj. 


Af Lars Henrik Carlskov 


13 sekunder. Det fyldte kampen 
uden for den parlamentariske 
arena i Enhedslistens politiske ord- 
fører Pernille Skippers mere end 
17 minutter lange årsmødetale for 
nylig: ”I onsdags, der så vi Velfærds- 
alliancen demonstrere for vores 
velfærd en gang til. Og til alle, der 
var med ude i hele landet, tusind 
tak, godt gået, det er en hamrende 
vigtig kamp”. Det var alt- men også 
symptomatisk. 

For selv om der internt i par- 
tiet tales om at ”gå på to ben”, det 
parlamentariske og det udenoms- 
parlamentariske, fylder arbejdet 
i Folketinget, byråd osv. i praksis 
suverænt mest. Bl.a. går hoved- 
parten af budgettet til valgkamp 
og ansættelser på Christiansborg, 
ligesom partiets topfolk sjældent 
eller aldrig understreger behovet 
for at opbygge den folkelige mod- 
stand uden for Borgen. Det gælder 
også partiets materiale, der som 
regel blot opfordrer til at blive 
medlem og vælger. 


Parlamentarisk fokus giver 
passive medlemmer 

Resultatet er et overvældende fler- 
tal af ikke-aktive medlemmer. Og 
en del af de aktive er det kun i for- 
bindelse med valgkampe. Mange 
medlemmer er gode aktivister i 


andre sammenhænge, men dette 
sker uden fælles koordinering og 
strategi. Da dette arbejde sker som 
enkeltpersoner frem for som del 
af et politisk kollektiv, reduceres 
den samlede slagkraft kraftigt. I 
Enhedslisten findes der ganske vist 
også revolutionære socialister, men 
partiets venstrefløj er internt for 
uenig til organiseret samarbejde. 

I stedet siver de revolutionære 
medlemmer ud af partiet enkeltvis. 
Samtidig forsøger partitoppen at 
undgå opstilling af revolutionære 
kandidater ved valg og, hvis det 
mislykkes, at underminere deres 
kandidatur. Nogle gange lykkes det 
de menige medlemmer på årsmø- 
der at få nedstemt nogle af toppens 
forsøg på at dreje partiet i en mere 
”ansvarlig” (læs: systembevarende) 
retning. Men når det virkelig gæl- 
der, som f.eks. spørgsmålet om 
Thorning-regeringens finanslove, 
sættes årsmødevedtagelser ud af 
kraft. Enhedslistens venstrefløj 
fører derfor en defensiv kamp for 
at bevare status quo — et parti, som 
i forvejen primært er en vælger- 
forening. 


Systemskifte kræver anden 
type parti 

De fleste henvisninger til revo- 
lution er udraderet fra princip- 
programmet, der understreger, 
at ”revolutionen” skal ske via en 
”socialistisk grundlov” i Folketin- 
get. På samme måde udlagde en 
af partiets strateger, finansord- 
fører Pelle Dragsted, for nylig i et 
interview med magasinet RÆSON 
revolution som summen af en 
række reformer. Men al historisk 


Skipper & Co. mellem 
modstand og tilpasning 


erfaring viser, at kapitalistklassen 
ved at tilbageholde investerin- 
gerne, indskrænke produktionen, 
kapitalflugt, spekulation mod 
valutaen og i sidste ende også 
væbnede kup, vil bekæmpe enhver 
demokratisk valgt regering, der for 
alvor udfordrer dens magt. 

Derfor kan et systemskifte kun 
ske ved, at en socialistisk mas- 
sebevægelse i en revolutionær 
situation erstatter Folketinget 
og resten af den kapitalistiske 
statsmagt med sine egne demo- 
kratiske organer baseret på f.eks. 
arbejdspladser, uddannelsessteder 
og i boligkvarterer. Enhedslisten 
kan derfor bedst beskrives som 
”venstre-reformistisk” ligesom 
partier som Die Linke i Tyskland, 
SYRIZA i Grækenland og Pode- 
mos i Spanien. Dvs. til venstre for 
klassisk socialdemokratisme, men 
stadig baseret på strategien om en 
reformvej til socialismen. 

Men da det er en blindgyde, 
vil det i længden føre til gradvis 
tilpasning til det eksisterende 
kapitalistiske system. Ikke mindst 
hvis Enhedslisten i fremtiden kom- 
mer til at administrere systemet 
som deltager i en parlamentarisk 
regering. Så selv om vi i Interna- 
tionale Socialister ofte samarbejder 
med mange enkeltmedlemmer af 
Enhedslisten, er det ikke indenfor 
Listens rammer, at et kæmpende 
venstrefløjsparti kan opbygges. Et 
revolutionært parti, hvis vigtigste 
kampplads ikke er Christiansborgs 
parlamentariske cirkus, men den 
daglige folkelige modstandskamp 
mod kapitalens angreb. 


&Det er her det sker 


Møderne er åbne for alle 


interesserede. Møde-emnerne 


kan ændre sig i løbet af avis- 
ens udgivelsesperiode. Se 
de seneste opdateringer på 
socialister.dk/moeder 


København 


Mødes kl. 19.00 i Christian- 
shavns Beboerhus, Dronnin- 
gensgade 34. Studiekreds 
bliver holdt på Amager. For 
tilmelding og mere info kontakt 
Sabina, 2988 4273. 


29/6: Sommerafslutning med ISU 
20/7: Studiekreds: Det Kommu- 
nistiske Manifest 

27/7: Studiekreds: Det Kommu- 
nistiske Manifest 

3/8: Studiekreds: Det Kommunis- 
tiske Manifest 


Odense 


Mødes hver torsdag kl. 19.00 i 
Ungdomshuset, Nørregade 60. 
Kontakt Jens, 2426 8023, for 
mere info. 


30/6: Sommerafslutning, kontakt 
os for tilmelding 

3/8: Den internationale 
klassekamp 

10/8: Efterårets aktiviteter 

17/8: Feminisme i dag 

24/8: 100 år siden den russiske 
revolution: Kornilov-kuppet 


IS/U Odense på Face- 
book: facebook.com/ 
groups/703272553037371/ 


Århus 


Mødes hver anden tirsdag kl. 
19.30 i Studenternes Hus, 
lokale 2.2, Nordre Ringgade 3. 
Kontakt Hans Erik, 6128 9615, 
for mere info. 


30/6: Sommergrill - kontakt os for 
tilmelding 

1/8: Den revolutionære avis 

15/8: Kan Corbyn levere/parla- 
mentarisme vs. arbejdermagt 
29/8: Marxistisk økonomi 1: 
Hvem skaber værdierne? 

12/9: Marxistisk økonomi 2: Hvor- 
for kommer systemet i krise? 


Socialistisk Arbejderavis: facebook.com/SocialistiskArbejderAvis 
Internationale Socialister/ISU: facebook.com/groups/intsoc/ 








Uddrag af artiklen er oversat fra So- 
cialist Worker nr. 2556, 30. maj 2017 
i anledningen af det britiske valg den 
8. juni 2017. 





Af Dave Sewell 


Vi har hørt meget angående ”vores de- 
mokrati” i løbet afvalgkampen. Men nogle 
af de mest magtfulde poster oginstitutioner 
ilandet er ikke kontrolleret af den demo- 
kratiske proces — og bliver det heller aldrig. 
De, som virkelig driver samfundet, har en 
massiv, koncentreret magt. 

En kerne af kun 147 virksomheder kon- 
trollerer 40 pct. af over 43.000 multinatio- 
nale selskabers rigdom — og 727 kontroller 
80 pct. af den. Chefer og direktører i én virk- 
somhed sidder også i bestyrelsen af mange 
andre virksomheder. Og deres enorme 
rigdom giver dem enorm økonomisk magt 
og politisk indflydelse. 

Vi har set glimt af denne magt i valgkam- 
pagnen. Fredag den 26. maj 2017 ramte 
værdien af pundet et lavpunkt sammen- 
lignet med de to foregående måneder, efter 
meningsmålinger viste, at Labour var på 
vej til at indhente Theresa Mays forspring. 

En mystisk institution har bestemt, at det 
konservative parti skal genvælges. Dette 
kan minde ommarkedets reaktion på sidste 
års EU-afstemning. Der var ikke mere eller 





mindre rigdom i verden efter det resultat. 
Men folket havde stemt imod status quo og 
blev straffet med et valuta-løb, der pressede 
menneskers levestandard. 

”Pundet” og ”markedet” bliver beskrevet 
som naturkræfter eller humørsyge guder, 
hvis ønsker skal imødekommes for at 
undgå omfattende kriser. 

Disse økonomiske kræfter reflekterer 
beslutninger, som bliver taget af ekstremt 
rige personer og investeringsbanker, som 
kontrollerer det meste af pengemængden 
i samfundet. De er en del af en kapitalist- 
klasse og milliardærer, som ejer det meste 
af økonomien og som ikke er bange for at 
benytte deres magt. 

Bosserne forsøger jævnligt at holde 
arbejdere og regeringen som gidsler. Bil- 
fabrikanten Nissan truede sidste år med 
at nedlægge titusinder af arbejdspladser, 
hvis den ikke fik mere støtte fra regeringen. 

Mediemogulen Rupert Murdoch kræver 
at ministre og opposition bejler til ham eller 
risikerer at møde hans vrede. Og problemet 
er ikke kun de rige. Den valgte regering 
er kun en lille del af en overvejende ikke- 
demokratisk valgt stat. 


Uansvarliggjort 

Tjenestemænd og dommere er beskrevet 
som ”uafhængige”. Det betyder i virkelig- 
heden, at de ikke stilles til ansvar, selvom 
deres beslutninger kan have enorme kon- 


Protester i Marokko - Nej til 


I oktober blev en fiskehandler dræbt 
i en renovationsbil i forsøget på at 
redde sine konfiskerede handelsvare. 
Dette ledte til rækker af protester 
mod den Marokkanske regering, som 
udviklede sig til protester mod kor- 
ruption og arbejdsløshed. 





Af Sigurd Sejer Skov 


I takt med at protesterne i regionen Rif 
har udviklet sig, har den marokkanske 
regering benyttet stærke midler, til at slå 
ned på oprøret. Bl.a. ved brug af tåregas og 


fængsling af aktivist lederen Naser Zefzafi, 
som var aktiv under det arabiske forår, og 
fængsling af hundredvis af andre aktivister. 
Naser Zefzafi er anklaget af staten, for at 
udgøre en trussel mod den nationale sik- 
kerhed. 

De lokale autoriteter har estimeret del- 
tagerantallet af protesterne til at være på 
ca. 15.000, mens aktivister mener det tal 
er stærkt undervurderet. Protesten i ho- 
vedstaden Rabat søndag d. 11 juni havde 
hundredtundsindvis af deltagere. 

Bevægelsens krav har udviklet sig gen- 
nem juni til at kræve flere penge til den 


Hvem hersker egentlig over 
England? 





sekvenser. Dommere kan ødelægge folks 
liv — fra kvinders ret til skilsmisse til de 
tusinder, som er fængslet for at være fattige. 

Tjenestemænd har langt mere føling 
for, hvad der foregår i ministerierne end 
ministrene. Deres indflydelse gør dem til 
mål for lobbyisme, og de kan få højt betalte 
”stillinger” ved at tilbyde at bruge deres 
netværk på vegne af virksomheder. 

Endelig er der de poster, som håndhæver 
statens magt og dets monopol på volde- 
lig magt. England har i dag over 125.000 
politibetjente og et militær med 144.000 i 
aktivt personale. Og der er enorme fængs- 
ler, et grænsepoliti udstyret til at anholde, 
tilbageholde og deportere mennesker samt 
et netværk af private sikkerhedsfirmaer og 
entreprenører. 

Disse er de rigide, hierarkiske institu- 
tioner, hvis struktur og ledelse er uberørt 
af valg. 

De store politiske partier er vokset op i 
dette udemokratiske system. Alt for ofte 
er de enten en del af eliten eller desperate 
efter at være det. Når Labour-politikere 
oprigtigt har forsøgt at ændre systemet, er 
oddsene imod dem. Nogle forsøger at bruge 
dette som undskyldning for ikke at kæmpe. 


Chok 

Men kapitalismens tyranni kommer ikke 
som et chok for arbejdere. Det er noget, 
de fleste af os oplever som en del af vores 

hverdag. Vi bliver nødt til at bruge det meste 
af vores tid og energi på arbejdspladser, der 
er ledet som i diktaturer. 

Vores chefer bestemmer hvad der skal gø- 
res og hvemder bliver hyret tildet— og hvem 
der bliver fyret. Det er ikke en overraskelse 
at arbejdere føler foragt for demokratiet 
uden lyst til at udfordre eller knuse det. Men 
bossernes magt er ikke uanet. 

Jernbane-ejer og milliardær, Richard 
Branson, fører ikke et eneste tog, tjekker 
billet eller vedligeholder skinnerne. Det gør 
ham oghans lige afhængige af de arbejdere, 
der bestrider disse job. Og de bliver de nødt 
til at give indrømmelser til de virkelige 
værdiskabere. 

Bosserne overdriver ofte deres magt for 
at aflede eller afskrække modstand. Fa- 
briksejere taler om at flytte produktion til 
udlandet, som var det let som ingenting. 
Men når alt kommer til alt er det ikke så let 
at flytte tungt maskineri, specialarbejdere, 
velfungerende forsyning eller adgang til 
markedet. 

Bosser er intet uden arbejdere — og lige- 
ledes staten. Den eneste måde, hvorpå vi 
kan vinde et meningsfyldt demokrati, er at 
styrke arbejderes ret til at tage kontrol over 
vores samfund, hvilket kun kan gøres ved 
at give modstand til de ikke-demokratiske 
kræfter, der i virkeligheden hersker i Eng- 
land. 


undertrykkelse og fattigdom 





offentlige sektor, frigivelse af de politisk 
fanger, nedslag på korruption samt fuldt 
stop af militariseringen af Marokko. 

Bevægelsen har klare paralleller til det de 
arabiske revolutioner, hvis udgangspunkt 
var den tunesiske gadehandler Mohamed 
Bouazizis selvmord, som fik folket i store 
dele af den mellemøstlige region til at rejse 
sig mod undertrykkelse og uretfærdighed. 

Ligesom i de arabiske revolutioner har 
man kunne se øget solidaritet mellem 
forskellige religiøse og etniske befolknings- 
grupper, samt en fremtrædende rolle for 
kvinderne i bevægelsen. 


De store protester, hvis størrelse sjældent 
er set i Marokko, bliver ført an af det mus- 
limske ”Retfærdigheds- og spiritualitetsbe- 
vægelse,” som ellers er ekskluderet fra alt 
officielt politisk liv. Bevægelsen kaldte til 
protester i hovedstaden Rabat mod regerin- 
gen, som de kaldte ”Den herskende Mafia.” 

Bevægelsen tester regeringen, som 
er dannet på grundlag om stabilitet og 
økonomisk fremgang. Og bevægelsen har 
vores uforbeholdne solidaritet mod den 
undertrykkende regering. 

